Wordplanet: Nai Vakamacala Taumada - Sa Yalataki Na Yalo Tabu - Sa Lako Cake Ki Lomalagi O Jisu - Na Masumasu Ena Taba Vale E Cake - Sa Digitaki O Mataiasi - Book Narration: Holy Bible - New Testament / Acts-1 The day of Pentecost\n1 Ena i matai ni noqu i vola, i Ceofilo, Au a vola na ka kecega sa vakatekivu me cakava ka vakatavuvulitaka o Jisu.\n1 Ni sa qai yaco dina mai na siga ni Penitiko, o ira kecega oqo era sa tiko lomavata ka yalovata ena dua na yasana.\n2 Sa vakasauri e dua na rorogo sa rogo mai lomalagi, sa vaka na cagi covulaca kaukauwa, a sa vakasinaita na loma ni vale taucoko ena vanua era dabe tiko kina.\n3 Sa basika vei ira na ka sa vaka na yameyame ni buka sa veisebayaki, sa mai toka vakaadua ga vei ira.\n4 Era sa vakasinaiti kecega ena Yalo Tabu, era sa tekivu mera vosataka na veivosa tani eso, me vaka sa solia vei ira na Yalo Tabu mera cavuta.\n5 O ira kece na Jiu era tamata lotu, ka ra tu ena veivanua kece e ruku i lomalagi, era soqoni vata yani e Jerusalemi ena siga o ya.\n6 Ni ra sa rogoca yani na rorogo duatani oqo, era sa lako vata mai me ra mai raica, e ka ni kurabui vei ira ni ra rogoci ira na tisaipeli ni ra vosataka tiko na vosa mai na vanua era cavutu mai kina.\n7 Era kurabui ka qoroqoro, era veitarogi vakai ira ka vaka,era sega beka ni kai Kaleli o ira era vosa tiko oqo?\n8 Vakacava na vosa eda sa mai rogoca tiko oqo, na vosa mai na noda vanua eda dui sucu vata mai?\n9 "O ira na kai Paricia, kei Mitia kei Ilama kei ira sa tiko mai Mesopotemia kei Jutia kei Kapatosia, mai Ponito kei Esia,\n10 Mai Firijia, kei Pamifilia, mai Ijipita, kei na yasayasa vaka Lipea e voleka ki Kirini, kei ira na vulagi mai Roma, o ira na Jiu kei ira na sa tavuki kina lotu vaka Jiu,\n11 "O ira na kai Kiriti kei Arepea â€“ eda rogoca taucoko ni ra cavuta tiko ena noda vosa o ira na tamata oqo, na cakacaka mana levu ni Kalou."\n12 "Era sa tucake tu ga ena kurabui ka veilecayaki, era veitukunayaka vaka ira, "a cava nai balebale ni ka oqo?"\n13 Ia sa so vei ira e vakalialia era tukuna, "era sa mateni ena waini vou." Na Vunau I Pita\n14 Ia sa qai tucake o Pita, kei ira na lewe tinikadua, ka kacivaka vakadomoilevu vei ira na lewe vuqa, ka vaka, oi kemudou na kai Jutia kei kemuni kece sa tiko e Jerusalemi, mo dou kila na ka oqo, ka rogoca matua na noqu vosa.\n15 "O ira oqo era sa sega ni mateni, me vaka na ka dou nanuma, ni se qai ciwa ga oqo na kaloko ena mataka.\n16 "Ia na ka oqo sa tukuna tiko mai na parofita o Joeli:\n17 Ni na yaco ena gauna mai muri,sa tukuna na Kalou, Au na sovaraka na Yaloqu kivei ira na tamata kecega; Era na parofisai kina o ira nomudou gonetagane kei na goneyalewa, Era na raica na raivotu o ira nomudou cauravou, o ira nomudou qase era na tadrataka na tadra eso.\n18 Io vei ira na tagane kei na yalewa dauveiqaravi Au na sovaraka vakatautauvata vei ira na Noqu Yalo Tabu ena gauna o ya; era na qai parofisai kina.\n19 Au na vakaraitaka eso na ka e veivakurabuitaki mai lomalagi e cake, kei na vuravura era eso nai vakatakilakila: na dra kei na bukawaqa kei na o kubou.\n20 Ena vakabutobutotaki na matanisiga, na vula ena vaka na roka ni dra,oqo ni se bera na siga ni Turaga, sa namaki ka levu vakaidina.\n21 Ia ena yaco o koya yadua ena kaciva na yaca i Jiova ena vakabulai."\n22 "Dou rogoca mada na vosa oqo oi kemudou na Isireli, o Jisu na kai Nasareci na Tamata sa vakaraitaki koya kina na Kalou ena kemudou maliwa, ena vei cakacaka mana eso, veivakurabuitaki eso kei na veivakatakilakila lelevu eso, me vaka dou sa kila vinaka â€“\n23 Na Tamata oqo dou qai vakota kina kauveilatai me wili vata kei ira na tamata cala, ia o koya sa solia vei kemudou na Kalou ena nona lewa vuku kei na nona i naki;\n24 Na Kalou vakaikoya qai vakaturi koya cake, me sereki kina nai vau kaukauwa ni mate, baleta ni sega ni dodonu me vauci tiko kina o koya.\n25 "O Tevita e a tukuni koya mai ka vaka: au a raici Jiova tikoga ni sa tu e mataqu, ni sa tu o koya ena ligaqu i matau, au na sega kina ni rerevaka e dua na ka.\n26 O koya oqo sa reki tiko kina na yaloqu, ka vakavinavinaka tikoga kina na yamequ, ni'u sa kila kevaka sa vakacegu yani na bula ena vuravura oqo,sa tu na noqu i nuinui.\n27 O ni na sega ni biuti au kina nodra vanua na mate (Etesi), se Mo ni vakatara na Luvemuni Yalosavasava me vuca mai na yagona.\n28 O ni sa vakatakila mai vei au na sala kina bula; ka vakasinaiti au ena reki sega ni cavuti rawa, mai na Nomuni serau."\n29 Vei kemudou na veiwekani, me'u vakamatatataki Tevita na tamada vei kemudou, o koya e mate ka bulu, na nona i bulubulu e se tu vinaka sara tu ga oqo me yacova mai na siga e daidai.\n30 "Ni o koya e dua na parofita ka sa tukuna tiko mai na yalayala kei na vosa bubului ni Kalou vei koya, ni na tubu mai ena nona kawa na Karisito, o koya ena qai mai dabeca nai dabedabe vakaturaga (nei Tevita)."\n31 "E raica tu mai vakayawa o koya na ka oqo, ena nona tukuna ni o Karisito ena tucake tale mai na mate, ena sega ni biu tu mai Etesi, se na yagona me vuca mai."\n32 "O Jisu oqo sa vakaturi koya cake na Kalou, ka keitou sa tu oqo me kena i vakadinadina.\n33 Ena gauna oqo sa dabe tiko kina o koya ena i dabedabe vakaturaga mai lomalagi ena yasa ni Kalou, me vaka na ka sa yalataka, sa solia mai kina na kaukauwa vua o Tamana me baleta na Yalo Tabu, ka sa sovaraka mai o koya na Yalo Tabu, me vaka dou sa mai raica ka rogoca.\n34 E sega ni lako cake ki lomalagi o Tevita, ia sa tukuna mai o koya: "sa tukuna o Jiova vua na noqu Turaga, mo mai Dabe ena yasaqu i matau,\n35 Me'u na biuti ira sobu na kemu meca mei butubutu ni Yavamuni."\n36 "O koya oqo, me kila sara kina na mataqali taucoko e Isireli, o Jisu oqo, o koya dou a vakota kina kauveilatai, sa lesia na Kalou me Turaga ka Karisito talega."\n37 Ni ra sa rogoca oqo, sa lausua na yalodra, era sa tukuna vei Pita kei ira na vo ni apositolo, "Isa kemudou na veiwekani, a cava me Keimami na kitaka?"\n38 Sa qai tukuna vei ira o Pita, "Dou veivutuni, ka papitaisotaki taucoko ena yaca i Jisu Karisito me bokoci kina na nomudou i valavala ca; dou na qai rawata talega kina nai solisoli ni Yalo Tabu.\n39 "Na vosa yalayala oqo me baleti kemudou kei ira na luvemudou, kei ira era yawa tu mai, o ira vakaaduaga sa kaciva na Kalou ka noda Turaga.\n40 Sa vosa tale tiko e na so nai vakamacala ka veivakadreti tiko vei ira, ka vaka, "Mo dou solia nomudou bula, mo dou bula kina mai na tabatamata ca oqo."\n41 O ira sa vakabauta na nona i vunau, era sa papitaisotaki sara ena siga o ya; ka sa kuri kina vei ira sa lotu tiko, e rauta ni ra lewe tolu na udolu na tamata.\n42 Era sa daugumatua e veisiga nodra veiwaseitaka nai vakavuvuli nodra nai apositolo kei na nodra tiko vakalomavata, ni ra dovia na madrai (sakaramede), kei na masumasu.\n43 O ira kecega oqo era sa rere ni torova na ca, sa levu kina na ka e veivakurabuitaki kei nai vakatakilakila lelevu era sa kitaka o ira nai apositolo.\n44 O ira kecega sa vakabauta sa sega ni mudu na nodra dau vakasoqoni vata, sa sega ni dua me tukuna ni sa nona nai yau,sa nodra kece na ka e nona.\n45 Era volitaka na nodra qele kei na nodra i yau, era qai vota vei ira era leqa tu kei na i colacola e so.\n46 Ena veisiga era lomavata mera guta na vale ni soro, era sota ena veivale mera dovi madrai, ni ra kania na kedra kakana sa dua na ka na levu ni nodra marautaka kei na vakavinavinaka.\n47 Ni ra sa vakavinavinaka tiko vua na Kalou era sa cici ga mai na tamata kecega ena nodra taleitaki ira. Ia na Kalou sa vakaikuritaka tikoga nai wiliwili ni tamata e veisiga kina i soqosoqo lotu era sa vakabulai tiko mai.\n1 Oqo e rau sa lako cake vata o Pita kei Joni kina vale ni soro, ena auwa ni masumasu, ena i kaciwa ni auwa.\n1 Ni rau se vosa tiko vei ira na tamata, sa lako mai vei rau o ira na bete, kei na turaga ni vale ni soro, kei ira na Sedusisi,\n1 Ia sa dua na tamata na yacana o Ananaiasa kei na yacai na watina o Savaira, e rau sa volitaka talega na nodrau tiki ni qele.\n1 Ena gauna o ya, sa tubu cake tikoga na kedra i wiliwili na tisaipeli era sa lotu tiko mai, ka sa basika cake talega mai e dua na kudru mai vei ira na kai matanitu tani vei ira na Iperiu era lotu tiko, era kudruvaka ni ra sa guilecavi tiko o ira nodra yada ena kena dau wasei na ka ni loloma.\n2 Sa ratou qai kaciva e dua na bose na lewe tinikarua me ra tiko taucoko kina, e ratou sa tukuna, sa sega ni dodonu me keitou vakatikitikitaka na vosa ni Kalou, ka me keitou sa qarava ga na votai ni kani loloma ena teveli.\n3 "O koya oqo, mo dou vakaraica mai vei kemudou ga e lewe vitu na tamata sa vinaka na kenai rogorogo, ka sinai ena Yalo Tabu kei na yalomatua, me keitou lesi iratou kina cakacaka oqo.\n4 "Ia oi keitou me keitou sa na solia vakatabakidua sara ga neitou gauna, ena dau masu kei na vakatavuvuli kei na vunautaki ni vosa ni Kalou."\n5 Sa vinaka vei ira na ka e ratou tukuna, era sa qai digitaki Sitiveni, na tamata sa sinai na vakabauta kei na Yalo Tabu, kei Filipi, o Virikoro, o Nikori, o Taimone, o Amena kei Nikolase mai Anitioki e dua na kai matanitu tani e lotu vaka Jiu, ia sa veisau me lotu Vakarisito,\n6 Era sa qai kau mai na lewe vitu oqo kina matadra nai apositolo, ni ra sa mai masulaki era sa tabaki iratou ena ligadra.\n7 Sa teteva yani na veivanua na vosa ni Kalou ka sa sega ni tarovi rawa na kedra i wiliwili na tisaipeli era sa vakabulai tiko mai Jerusalemi, e lewe levu talega na cakacaka tu vakabete era sa talairawarawa mai kina vakabauta.\n8 O Sitiveni, sa sinai vua na vakabauta kei na kaukauwa ni Kalou, sa cakava o koya na ka e veivakurabuitaki lelevu kei na cakacaka mana eso vei ira na tamata.\n9 Ia ena dua na siga, era sa mai veileti kina eso na tamata mai nai soqosoqo ni dua na lotu vaka Jiu ka ra vakatokai (o ira sa vakagalalataki), o ira oqo era kai Kirini, kai Alekisadaria, ka so mai Silisia kei Esia sara, era sa lakovi Sitiveni mai.\n10 Ia era sa sega ni vorati koya rawa, ni sa rui vuku na nona vosa ka tu vata kei na kaukauwa ni Kalou.\n11 Era sa qai kauta mai e so na tamata mera beitaki koya ni cala, me ra tukuna, "Keimami sa rogoci koya ni vosavakacacataki Mosese tiko kei na Kalou."\n12 Na ka era sa rogoca oqo e rui vakacudrui ira sara ga vakalevu na lewe vuqa kei ira na qase kei ira na vunivola; era lako mai vua ka tauri koya vakaukauwa, era sa qai kauti koya kina matabose cecere ni lotu.\n13 Sa vakarautaki tale tu ga eso me veibeitaki vakailasu, era tukuna, na tamata oqo sa sega ni bau cegu, na nona vosavakacacataka tikoga na vale ni soro oqo kei nai vunau i Mosese;\n14 "Ni keimami sa rogoci koya ni tukuna tiko o Jisu na kai Nasareci ena mai vakarusa laivi na vale ni soro oqo, ka na mai veisautaka talega nai vakarau sa biuta tu mai vei keda o Mosese meda muria."\n15 O ira kecega na lewe ni matabose cecere oqo era sa vakaraici koya taucoko, ni ra sa raica na matana sa vaka nai rairai ni dua na agilosi.\n1 Sa qai tarogi koya na bete levu, "E dina tiko li na veika o sa beitaki tiko kina?"\n1 E duavata o Saula ena nona mate oqo o Sitiveni. Ena gauna o ya sa qai tubu cake vakalevu sara na nodra vakararawataki nai soqosoqo lotu era tiko mai Jerusalemi; ka ra sa duiveisebayaki kina ki na veiyasana i Jutia kei Samaria, era sa tikoga nai apositolo.\n1 Ia o Saula sa tukuna tiko na vosa vakacudrucudruya kei na nona saga tiko me vakawabokotaki vakadua o ira sa lotu vua na Turaga, a sa lako vua na bete levu,\n1 E dua na tamata oqo sa tiko mai Sisaria na yacana o Konilio, e turaga ni valu levu ena mataivalu ka vakatokai na mataivalu i Itali,\n2 Sa tamata dau lotu ka dau rerevaka sara o koya na Kalou kei ira talega nona lewe ni vuvale, e dau loma savu me vukea na tamata era vakaloloma tu, sa dau masu tikoga ena veisiga.\n3 Ena i ka ciwa ni auwa sa raica kina o koya ena raivotu, ni lako mai vua e dua na agilosi ni Kalou ka mai tukuna vua, "I Konilio!"\n4 Sa vaka me rere o Kolinio ni rau sa veiraici tu, sa qai taroga yani, "Cava saka o ni vinakata vei au?" Sa qai tukuna mai na agilosi, na nomu masu kei nomu dauveivuke vei ira na vakaloloma e sega ni guilecava vakadua na Kalou.\n5 Mo tala sara ga oqo eso na tamata ki Jopa mera la'ki kauti Saimoni mai na yacana talega o Pita.\n6 "E rau tiko mai kea kei Saimoni na dau cula laca, e rau tiko ena dua na vale ka voleka e matasawa, ena tukuna vei iko na ka e dodonu mo cakava."\n7 Ni sa lako na agilosi ka mai vosa tiko vua, sa qai kaciva mai e lewe tolu nona lewe ni matavuvale o Konilio, e ratou sotia rerevaka na Kalou ka ratou dau tu e yasana ena veigauna,\n8 Ni sa vakamacalataka vakavinaka vei iratou na ka meratou la'ki cakava, sa qai vakatalai ratou yani ki Jopa.\n9 Ena siga ka tarava ni rau sa volekata yani na koro levu, rauta tiko nai ka ono ni auwa sa cabe cake ki na dela ni nona vale o Pita me masu.\n10 Sa tarai koya mai e dua na via kana levu ka vinakata sara ga me kana mada; ia ni vakarautaki oti na kena vakasigalevu, sa tarai koya tale e dua na via moce levu.\n11 A sa raica kina o koya na lomalagi ni sa tadola tu, e dua na ka e vaka nai tutuvi levu sa lako sobu tiko mai, ka tara taucoko na tutu vava kei vuravura na nona lako sobu mai.\n12 Era tu mai kina na veimataqali manumanu yavai va kecega ni vuravura, na veimanumanu kila, na manumanu sa dau qasi voli kei na manumanu vuka kecega.\n13 Sa vosa mai vua e dua na domo, "Mo tucake, Pita, vakamatea ka kania sara."\n14 Ia sa tukuna o Pita, "Turaga ena sega ni rawa! Baleta na noqu bula, au sega ni dau kania na kakana vakasisila ka sega ni savasava me vaka oqo."\n15 Sa vosa tale mai vakarua vua na domo o ya, "na ka sa vakasavasavataka na Kalou,mo kakua ni o nanuma ni se dukadukali tikoga mo vakatabuya tiko."\n16 E raica o koya vakatolu na raivotu oqo. Ni sa oti sa qai kau cake tale ki lomalagi.\n17 Ni vakataroga tiko e lomana o Pita se cava mada nai balebale ni raivotu oqo, ka raica ena gauna vata o ya, ratou sa kunea mai kina na nona vale o iratou na talai mai vei Konilio, ratou sa tucake sara tu ga ena matamata ni nona vale.\n18 Ratou sa kaci sara yani, se sa tiko beka e vale e dua na yacana o Saimoni ka yacana talega o Pita.\n19 Ni se vakasamataka tiko o Pita na raivotu, sa vosa vua na Yalo Tabu, "Raica, e lewe tolu na tamata e ratou vakasaqari iko tiko mai.\n20 Mo tucake sara ga oqo, ka lako yani vei iratou, mo dou la'ki lako vata sara, kakua ni o vakatitiqa tiko; ni o Au ga Au talai iratou mai vei iko."\n21 Sa qai tucake o Pita ka lakovi ratou yani ena mata ni katuba, ka tarogi ratou, "Oi Au sara ga oqo o koya dou sa vakasaqara. Na cava sara mada na vuna dou lakovi au mai kina?"\n22 Ratou tukuna vua, "E dua na turaga na yacana o Konilio e turaga ni valu, e tamata yalododonu ka dau rerevaka na Kalou, era taleitaki koya kecega na mataqali i Isireli e a rairai vua e dua na agilosi yalosavasava ni tukuna, mo lako mada kina nona vale, me rogoca kina o koya na vosa o na tauca vua."\n23 Sa qai kacivi iratou mai ki loma ni vale me ratou mai nona vulagi ena bogi o ya, ena siga ka tarava sa lako o Pita vata kei iratou, era veitomani vata kei iratou eso na lewe ni lotu mai Jopa.\n24 Ena siga tale ka tarava ratou sa yaco yani kina ki Sisaria. Sa wawa sara tu ga mai o Konilio nona matavuvale kei ira na nona i tokani voleka.\n25 Ni sa curu yani ki loma ni vale o Pita sa tavaki koya mai o Konilio, ena nona sa lako sobu me cuva kina yavai Pita ka vakarokorokotaki koya.\n26 Ia sa tauri koya cake o Pita ka tukuna, "Mo tucake; oi au e dua ga vakataki iko."\n27 Ni rau sa mai veivosaki oti, sa curu sara yani ki loma ni vale ka raici ira kina e lewe levu era tiko ena vakasoqoni vata oqo.\n28 A sa tukuna vei ira dou kila ni sega ni rawa ena lawa vaka Jiu, me Keimami veimaliwai se lako kina dua na vale ni kai matanitu tani. Ia na Kalou sa vakaraitaka vei au ena raivotu, me kakua ni dua na tamata me'u wiliki koya me dukadukali se kai tani.\n29 O koya oqo, au sega ni qai lomalomaruataka na noqu lako mai oqo, dou tukuna mai, na cava dou vinakata kina me'u lako mai vei kemudou?"\n30 Sa tukuna o Konilio, ena va na siga sa oti ena auwa vata sara ga oqo nai kaciwa ni auwa au dau lolo ka masumasu kina ena noqu vale, ka raica, e dua na tamata sa wavu tu e mataqu sa lumilumisa dina na nona i sulu.\n31 "Sa tukuna vei au Konilio sa rogoci na nomu masu kei na nomu dau veivuke vei ira na vakaloloma, na Kalou e sega ni guilecava.\n32 Mo tala mada e so ki Jopa me kacivi mai o Saimoni ka yacana talega o Pita, e tiko e na vale nei Saimoni na dau cula laca, na vale oqo e volekata na matasawa. Ni sa lako mai o koya, ena qai mai vosa vei iko.\n33 "Sa sega tale ni qai bera noqu sa talai iratou yani vei iko, au vakavinavinakataki iko ni o sa lako mai. O koya oqo keimami sa mai vakasoqoni vata kina oqo ena mata ni Kalou, me keimami rogoca ki na nai vakaro mai vua na Kalou me baleti keimami mai na gusumu,"\n34 Sa vosa o Pita, ka vaka, au sa rawa ni kila na dina ni veika oqo, ni Kalou e sega ni nodra ga na Jiu.\n35 O ira vakadua ga mai na veimatanitu era rerevaki Koya ka caka dodonu e matana ena ciqomi ira o koya.\n36 Dou kila nai tukutuku e solia o koya vei ira na mataqali I Isireli, me ra vunautaka nai tukutuku vinaka ni veivinakati sa rawa ena vuku i Jisu Karisito â€“ ni o koya sa noda Turaga kecega â€“\n37 Nai tukutuku oqori sa vunautaki taucoko ena yasayasa vaka Jutia, ka tekivu mai Kaleli ni oti na nona vunautaka tiko o Joni na papitaiso:\n38 Na nona lumuti Jisu na kai Nasareci na Kalou ena kaukauwa ni Yalo Tabu, me dau lako kina ena veivanua me veivakacegui ka vakabulai ira talega sa dau vakatotogani mai vua na tevoro, me vakaraitaka ni tiko vata kei koya na Kalou.\n39 Oi keitou sa kena i vakadinadina bula ni veika sa cakava ena nodra vanua na mataqali i Isireli kei na koro o Jerusalemi, ena nodra vakamatei Koya ni ra vakarubeca ena dua na kau.\n40 Ena i katolu ni siga sa vakaturi koya cake tale na Kalou, ka dau vakaraitaki koya ki vei ira na Nona,\n41 "Sega vei ira na tamata kecega ia vei ira ga na Nona digitaki na Kalou, keitou a mai katalau vata ni oti na Nona tucake mai na mate.\n42 E a vakaroti keitou me keitou vunautaka vei ira na tamata, ka vakaraitaka ni sa lesi Koya na Kalou me lewai ira na bula kei ira na mate.\n43 "Era a tukuni Koya mai na parofita, o koya ga e vakabauta na yacana ena bokoci na nona i valavala ca."\n44 Ni se vosa tikoga o Pita sa sovaraki na Yalo Tabu kivei ira vakaaduaga na vakarogoci koya tiko.\n45 Eso na tamata lotu era sa cilivi oti era veitomani vata tiko mai kei Pita nona lako mai Jopa, ni ra sa raica na nodra sa rawata nai solisoli ni Yalo Tabu, ni sa sovaraki kivei ira na veimatanitu tani era sa kidroataka sara vakalevu.\n46 Ka salavata nodra rogoci ira ni ra sa vosataka na vosa ni veimatanitu tani kei na nodra vakalagilagia na Kalou. Sa qai vosa o Pita,\n47 "E dua beka me tarova na kena soli na wai me ra sa papitaisotaki sara ga oqo, ni ra sa vakasinaiti talega ena Yalo Tabu, me vakataki keda?"\n48 A sa vakaroti ira me ra sa papitaisotaki sara ga ena yaca ni Turaga. Era sa kerei koya me tiko vata tale mada kei ira me vica tale na siga.\n1 Sa rogo yani i Jutia vei ira nai apositolo kei ira na veiwekani, nai rogorogo ni ra sa vakabauta na vosa ni Kalou o ira na Veimatanitu Tani.\n1 Ena gauna o ya sa kaukauwa sara kina, nona vakararawataki ira tiko eso sa lotu o Eroti na tui.\n2 E a vakamatei Jemesa na tuakai Joni ena i seleiwau.\n3 Ni raica o koya ni ra marautaka na ka o ya nai liuliu vaka Jiu, sa nakita lo e lomana me na vesuki talega o Pita, me donumaka na gauna ni kana madrai sa sega ni vakaleveni.\n4 Sa vesuki Pita, ka biuti koya sara ki na vale ni veivesu, ka vakarota me ratou lewe tini ka ono na sotia me ratou yadravi koya, ka sa nanuma tiko o koya me qai kau mai vei ira na lewe vuqa ni sa oti na lako sivia.\n5 Ena gauna taucoko e vesu tiko kina o Pita ena vale ni veivesu, sa sega talega ni mudu na nodra masulaki koya tiko vua na Kalou o ira nai soqosoqo lotu.\n6 Ena siga sa nanuma tiko o Eroti me na kauti koya mai vei ira na tamata, ena bogi o ya e moce tiko kina o Pita ena kedrau tadrua e rua na sotia, ka rua na sinucodo e vesuki tiko kina, mai na mata ni katuba ni vale ni veivesu era veivalivali e keya na sotia ena nodra yadravi koya.\n7 Ka vakasauri sa tucake tu e yasana e dua na agilosi kei na kena sa cila vakavolivolita na loma ni rumu ni vale ni veivesu o ya e dua na rarama, sa tavia na tutui Pita, vakaduria ka tukuna, "Mo tucake sara ga oqo vakatotolo!" na senicodo ka vesuki tiko kina sa taluva talega mai ligana.\n8 Sa tukuna vua na agilosi, "Mo vauca na tolomu ka daramaka nomui vava;" sa cakava vaka kina o koya. Sa tukuna tale vua, "Mo tokara mai na nomu kote. Ka muri Au mai."\n9 Sa biuta mai o koya na rumu o ya ka muria yani na agilosi, e sega ni kila tiko o koya ni yaco dina tiko e nanuma tiko ni raivotu.\n10 Ni rau sa sivi ira nai matai ni mata yadra kei na karua ni mata yadra, rau sa yaco sara mai kina matamata kaukamea levu sa vakanamata kina koro levu, ni rau volekata mai e tadola ga vakaikoya; e rau curu sara yani i tuba ka vakamuria sobu na gaunisala, ka vakasauri sa yali tani na agilosi.\n11 Ni sa qai kila o Pita na ka sa yaco, sa tukuna, "Au sa kila dina oqo ni sa tala mai na nona agilosi na Turaga, me mai sereki au ena liga i Eroti, ka vaka talega kina mai na veika era sa nakita mera cakava vei au o ira na Isireli."\n12 Ni sa vakasamataka oti, sa qai lako kina vale i Meri na tinai Joni ka kilai talega ena yaca Marika, e lewe levu era soqoni tiko ena vale oqo ena masumasu.\n13 Sa tu o koya mai na matamata ni katuba levu ka tukituki, sa qai lako mai e dua na goneyalewa na yacana o Rota me mai rai se o cei.\n14 Ni sa mai rogoca ka kila ni sa domo i Pita, sa guilecava mada ga o koya me dolava yani na matamata ena nona sa rui marau vakalevu, sa cici tale o koya ki loma ni vale, ka kacivaka vei ira ni sa tu mai matamata levu ni katuba o Pita.\n15 Ia era tukuna vua, "E rairai o iko sa leqa tiko beka!" e sega ni cegu nona vakarota tikoga ni o koya dina sa tucake tu o ya. Era sa mani tukuna yani vua, "Oqori na nona agilosi."\n16 Sa sega ni cegu nona tukituki tikoga o Pita; ni ra sa qai dolava na katuba era raici koya kei na nodra kurabui ni o Pita dina ga.\n17 Ia sa vakatabataba yani o koya mera tiko lo, sa tukuna vei ira na nona sereki koya mai na Turaga mai vale ni veivesu. Sa tukuna o koya. "Dou lako ka tukuna vei Jemesa kei ira talega na veiwekani." A sa biuti ira o koya ka lako kina dua na yasana tani.\n18 Ni sa kida na mataka era sa vaqaqa na sotia na vuni nona yali sega ni macala o Pita.\n19 Ia o Eroti sa tala eso me la'ki raici koya mai ka sa yali kina o koya, sa vakarota sara ga kina o koya vei ira taucoko na mata yadra era yadravi Pita tiko mera sa vakamatei taucoko. Sa mani lako sobu kina o koya (Eroti) mai Jutia ki Sisaria, me tiko mada kina.\n20 Sa cudruvi ira sara vakalevu na kai Taia kei Saitoni o Eroti; ena nodra lako mai me mai raici koya. Na mata i lakolako mai na vanua e rua oqo sa sega ni dua na ka me caka rawa vei ira, ni ra sa rawai koya rawa na nona vunivola levu na tui, era sa mai gadreva tiko na veisaututaki, baleta na nodrau matanitu sa vukei tiko mai ena matanitu nona na tui.\n21 Ena siga sa lokuci tu, sa qai tokara mai na nona i sulu vakatui o Eroti, ka dabe ena nonai dabedabe vakatui me tauca kina na nona vosa vakatui.\n22 O ira na tamata era sa kailavaka vua, "Sa domo ni Kalou ka sega ni domo ni tamata!"\n23 E vakasauri ga e dua na agilosi ni Turaga qai samuti koya, baleta ni sega ni solia me nona na Kalou na lagilagi. Sa qai kanilaka na yagona na ulo me yacova ni sa mate.\n24 Ia na vosa ni Kalou sa tubu tikoga ka tete yani, sa vakaikuritaki tikoga na tamata sa vakabulai tiko.\n25 Rau sa lesu tale mai Anitioki o Panapasa kei Saula ni rau sa vakacavara vinaka na cakacaka rau kacivi ira ki Jerusalemi, e dua na cauravou o Joni ka dau kilai talega Marika e rau sa kauti koya tiko mai.\n1 Ena i soqosoqo lotu mai Anitioki era tiko kina eso na parofita ka so e qasenivuli, me vakataki: Panapasa, Simione o koya sa dau kacivi na tamata loaloa, o Lusiu na kai Kirini, o Manaini o koya e rau susugi vata kei Eroti na tui, kei Saula.\n1 Ni rau yaco yani ki Ikoniomi na ka vata ga o ya e rau cakava, ena nodrau lako kina vale ni lotu nodra na Jiu, ka vunautaka kina e dua na vunau katakata, e lewe levu kina na Jiu kei na kai Kirisi era sa vakabauta.\n1 Ena nodrau tiko mai Anitioki o Paula kei Panapasa,eso na tamata era lako sobu mai Jutia ka mai vakatavuvulitaka vei ira na veiwekani, ka vaka, "Kevaka mo dou na sega ni cili me vaka na vunau i Mosese, ena sega ni rawa mo dou na vakabulai."\n1 Nai lakolako oqo e la'ki yaco sara ki Tapi kei Lisitira. Ka raica, e dua na tisaipeli sa tiko kina, na yacana o Timoci, na tinana e Jiu ka marama lotu, ia na tamana ga e kai Kiriki.\n1 E ratou lako sivita mai na koro levu o Amifipoli kei Apolonia, ka ratou lako sara ki Cesalonaika, a sa tiko kina e dua na nodra vale ni lotu na Jiu.\n1 Ni sa oti na veika oqo, sa biubiu mai Aceni o Paula me lako ki Koronica.\n1 Ni se tiko mai Koronica o Apolosa, sa muria mai na yasana mai cake (Kalatia) o Paula ka yaco mai ki Efeso. E kea e sotava kina eso na tisaipeli.\n2 Sa tukuna vei ira, "Dou sa rawata li na Yalo Tabu ni dou sa vakabauta?" Era sa tukuna vua, "Keimami se bera sara ga ni rogoca vakadua ni tiko e dua na Yalo Tabu."\n3 Sa tukuna vei ira, "Ena yaca i cei dou sa papitaisotaki kina?" Era tukuna vua, "Ena yaca i Joni na dauveipapitaisotaki."\n4 Sa tukuna o Paula, "O Joni e veipapitaisotaki ena papitaiso ni veivutuni, ena nona tukuna tiko e dua ena muri au mai mo dou vakabauti Koya, oqori e tukuni Jisu Karisito."\n5 Nira sa rogoca oqo, era sa papitaisotaki sara ga ena yaca ni Turaga o Jisu.\n6 Ia ni sa tabaki ira o Paula ena ligana, sa sobuti ira na Yalo Tabu, era sa vosataka kina na vosa tani kei na parofisai.\n7 Vei ira na tiko oqo e rauta ni ra lewe tinikarua taucoko.\n8 Ena vei Siga Tabu rauta e vula tolu e vunau tiko kina vakadoudou o Paula ena nodra vale ni lotu, e wasea ka vakaraitaka tiko vei ira na veika ni matanitu ni Kalou.\n9 Ia eso e yalo vakavatu ka sega ni via vakabauta, era vosacataka na ka dina me baleta na Sala (Lotu Vakarisito), ena matadra na lewe vuqa, sa mani vakasuka mai kina o koya kei ira na tisaipeli, era sa qai la'ki soqoni tikoga ena rumu ni nona caka vuli o Tirano.\n10 E rua taucoko na yabaki nona tiko e keya, ira na Jiu kei ira na kai Kirisi era tiko mai Esia, era sa rogoca taucoko kina nai tukutuku ni Turaga o Jisu.\n11 Sa solia na Kalou ena ligai Paula me cakava eso na ka veivakurabuitaki,\n12 Ni tauri mai na nona tavoi se dua na nona i sulu, me kau ka laki vakotori vua sa tauvi mate e yali na tauvi mate, vei koya talega sa curumi tevoro e dro na tevoro.\n13 Ia sa so vei ira na Jiu era dau veilakoyaki ena vei korokoro ena cemuria na tevoro, era sa vakatovolea mera na cemuria talega na tevoro ena yaca ni Turaga o Jisu, e ratou sa qai lako mai vua sa curumi tevoro, ka tukuna, "keitou sa vakaroti iko ena yaca i Jisu o koya sa dauvunautaka o Paula."\n14 E ratou lewe vitu talega na veitacini tagane, ka ratou luvei Siva na nodra bete levu na Jiu, e ratou via vakatovolea na ka oqo.\n15 Sa qai sauma na tevoro ena gusui koya sa curumi tiko, ka vaka, "O Jisu au kila, o Paula talega au kila; ia o cei oi kemudou?"\n16 Qai rikavi ratou mai na tamata sa curumi koya tu na tevoro, ka vaculaki ratou qai basubasuraka na nodratou i sulu, e ratou mamavoavoa ka cici yani i tuba ni sa sega tu na nodratou i sulu.\n17 Nai rogorogo oqo e kuruseta na vanua o Efeso vei ira na Jiu kei ira na kai Kirisi; ka salavata na nodra rere kei na nodra vakarokorokotaka na Turaga o Jisu.\n18 E lewe levu kina vei ira sa lotu, ka se cakava tikoga na vakatevoro era sa lako mai ka vakatusa na ka era dau cakava.\n19 Era kauta mai nai vola ni veika vakatevoro kei nai yaya edau qaravi kina na tevoro, me mai vakamai ena matadra na lewe vuqa. Ni cakacakataki na kenai sau taucoko ni veika sa vakamai oqo, e rauta ni tini na udolu na dola.\n20 Oqo e vakaraitaka na kena sa tubu, ka dei, ka sa vakayacoka na vosa ni Kalou ena vanua taucoko o ya.\n21 Ni sa oti na veika oqo, sa yaco na veivakauqeti ni Yalo Tabu ena loma i Paula, ena nona sa na lako ki Jerusalemi nai lakolako tikoga o ya me butuki Masitonia mada kei Akaia, sa tukuna talega, "Ni oti me'u na butuki Roma sara."\n22 Sa tala sara ki Masitonia e lewe e rua rau dau cakacaka vata kei koya, oqori o Timoci kei Irasito, sa tiko tale mada vakalailai mai Esia o koya.\n23 Ena gauna vata oqori, sa tubu kina e dua na tiko yavavala levu me baleta na Sala ena vuku ni lotu.\n24 Na ka oqo e tekivuna e dua na tamata na yacana o Timitirio, na tamata oqo edau ni caka kaukamea ka dau vakacakacakataki ira na dau ceuceu ena kena dau ceuti na matakau kaukamea levu o Daiana.\n25 Ena nona kacivi ira vata mai na dau ceuceu, ka tukuna vei ira, kemudou na turaga, na bisinisi oqo sa rawa tiko kina na noda i lavo.\n26 Na ka dou rogoca ka raica tiko oqo e sega ni caka tikoga e Efeso, e yaco taucoko ena vanua vaka Esia, na tamata oqo koPaula sa vunautaka vakaukauwa tiko vei ira kece na tamata, ni tukuna tiko, na ka eda cakava ena ligada e sega ni kalou, e lewe levu era sa vakabauti koya.\n27 E kuria ni tukuna, e sega walega ni lutu sobu na bisinisi me sega ni rawa mai nai lavo, e sa na kasura sobu talega na vale ni soro totoka i Daiana me sega ni vakasakiti, na kalou yalewa o Daiana nai sarasara ka ra dau raica cake mai, ka sega ni vanua ga vaka Esia o vuravura taucoko.\n28 Ni ra sa rogoca, sa ka levu na nodra cudru ka ra kailavaka mai, ka vaka, "Sa levu vakaidina o Daiana na kalou ni kai Efeso!"\n29 Sa tubu kina ena koro levu oqo e dua na tiko yavavala, era sa tauri Keio kei Arisitako vakaukauwa oi rau nai tokani i Paula ka rau kai Masitonia, era sa tuiraki rau kina vale ni nodra soqoni vata.\n30 Sa baci vinakata o Paula me curumi ira yani na lewe vuqa, ia era sa kerei koya sara ga na tisaipeli me kua ni lako.\n31 Eso vei ira na vakailesilesi e cake ena yasana vaka Esia ka ra nona i tokani, era vakauta mai nai tukutuku vua me maroroya nona bula me kua ni lako kina vale ni nodra soqoni vata.\n32 Sa mauwe na loma ni vale o ya ena kaikaila, ia e duidui na ka era dui kailavaka mai, e vaka me sega ni matata tiko mada ga vei ira, na ka era la'ki cakava e kea.\n33 Sa kau mai o Alekisada, era tauri koya mai na Jiu ka ra mai vakaduria koya e matadra. Sa laveta o koya na ligana me ra vagagalu mada ni via cavuta o koya e dua na ka vei ira na lewe vuqa.\n34 Ia ni ra sa kila ni o koya e Jiu, sa qai gu cake ga na domodra ena nodra kailavaka, "Ni sa levu vakaidina o Daiana na kalou ni kai Efeso!" Era kailavaka tu ga me rua na auwa.\n35 Sa vakamalumalumutaka sobu na domodra o koya na vunivola levu ni koro oqo, ena nona tukuna oi kemudou na kai Efeso, o ira taucoko na tamata era kila tu ni o Efeso duadua ga na vanua e dau mai qaravi kina na Kalou yalewa levu o Daiana, ai vakatakarakara i Jupita ka lutu sobu mai lomalagi?\n36 Na dina oqo ena sega ni rawa me tabonaki, mo dou kakua ni kitaka e dua nai tovo ca dou galu ga.\n37 Ni dou sa tuiraki rau tu mai na tamata oqo eke, rau sega ni butakoca nai yaya ni vale ni soro, se me rau vosavakacacataka na nomudou kalou yalewa.\n38 O koya oqo, kevaka sa via veilewaitaka e dua o Timitirio kei ira vata nona dau ceuceu sa tu na mataveilewai me walia na leqa. E kea na vanua dodonu me kau kina na kisi ni veibeitaki.\n39 Ia kevaka mo dou via vaqaqa, na kena dina, sa tu na matabose ni koro me na dikeva.\n40 Ena dua na leqa levu vei keda kevaka me na vaqaqa mai na matanitu o Roma na vuni vakacaca levu oqo, au na sega ni rawa me'u solia nai tukutuku dodonu baleta ni sega sara ga ni matata vinaka.\n41 Ni sa vosa oti, sa qai tukuna vei ira mera sa dui veisukayaki.\n1 Ni sa malumu sobu na mauwe sa qai kacivi ira vata mai na tisaipeli o Paula me vosa ni veitataunaki kei na vakamoce, a sa biuti ira ka lako ki Masitonia.\n2 Ena veivanua taucoko e lakova mai e vunau ka vakayaloqaqataki ira na lewe ni lotu,ka yaco sara ki Kirisi.\n3 Sa tiko e kea me vula tolu. Era buki veretaki koya na Jiu, sa vakarau biubiu kina o koya me soko ki Siria, sa mani nanuma me lako curumi Masitonia.\n4 Sa veitomani kei koya ki Esia o Sopate na kai Peria â€“ kei Arisitako kei Sekutu na kai Cesalonaika, kei Keio na kai Tapi, kei Timoci\n5 E ratou sa lako rawa e liu nai lala oqo, meratou laki waraki keitou mai Tiroa.\n6 Ia sa biuti Filipai mai na neitou waqa ni sa oti na kana madrai sega ni vaka leveni, oti e lima na siga keitou sa qai kele yani ki Tiroa, ka vitu tale na siga neitou tiko e kea.\n7 Ena Siga Tabu ni dovi madrai era soqoni vata mai na tisaipeli ni vakarau biubiu tiko o Paula me lako ena siga ka tarava, e a vunau vei ira o Paula me yacova yani na bogi levu tutu.\n8 Ena taba vale e cake na vanua e vakayacori kina na soqoni sa cina wavoki ga,\n9 Ni sa vosa tikoga o Paula me lako tikoga nona i vunau e dua na cauravou na yacana o Autiko e dabe tiko ena katuba leka mai cake, ni vakarorogo tiko ena nona i vunau ka sosovu sara tiko, ka sega ni kila ni sa vakanaulu sobu mai nai katolu ni taba vale ka tau ira, ni sa keveti cake sa mate tu.\n10 Ia sa lako sobu vua o Paula, tauri koya cake, mokota, ka tukuna vei ira, "Dou kakua ni rarawa sa bula tale o koya!"\n11 Sa lako cake tale ka dovia na madrai mera kana ka gunu vata ka vunau tale vei ira me yacova na kida ni mataka, ka sa qai lako.\n12 Era sa kauti koya na cauravou oqo ki nodratou ka ra sa marau kina vakalevu.\n13 E lako ga e vanua ki Aso o Paula, oi keitou sa soko e liu ni vinakata o koya me taubale me keitou qai laki sota ga i Aso.\n14 Ni keitou sa sota mai Aso keitou sa soko vata sara ki Mitilini.\n15 Keitou soko yani ena siga ka tarava keitou sivi Kio kina. Na siga tale ka tarava keitou yacovi Samo kina ka vakaruru e Tauluma, na siga ka tarava keitou kele e Milito.\n16 Sa sega ni vinakata tiko o Paula me kele tale na waqa i Efeso ena gauna oqo, ni vakatotolotaka tiko me tiko rawa mai Jerusalemi qai yaco na siga ni Penitiko. Era Sa Vakadreti Na Qase Ni Lotu Mai Efeso\n17 Ni sa yacoi Milito sa talatala mera lako mada mai vua o ira na qase ni lotu mai Efeso.\n18 Ni ra sa yaco mai vua, sa tukuna vei ira, dou sa kila vinaka nai matai ni siga au yaco mai kina ki Esia, kei na noqu i valavala ena kemudou maliwa ena veisiga kecega.\n19 "Au dau tagi vakalevu ena vuku ni ka rarawa edau vakayacori vei au, mai na nodra buki vere ca na Jiu, ia au sa qarava ga na Turaga ena yalo e lokomi;\n20 Au sega ni dau vunitaka eso na ka e yaga vei kemudou,ia au a wasea ga vei kemudou ni'u sa vunau, au dau curuma talega nomudou dui veivalevale ni'u vakavulici kemudou,\n21 Au sega ni rere me'u tukuna vei ira na Jiu kei ira na kai Kirisi, mera veivutuni ka lesu vua na Kalou ka vakabauta na Turaga o Jisu Karisito.\n22 Ia oqo, mo dou raica,sa baci uqeti au tiko oqo na Yalo Tabu me'u lako ki Jerusalemi, au sega ni kila na cava au na la'ki sotava e keya,\n23 Ia ena tukuna rawa na Yalo Tabu vei au, na veikorokoro taucoko au na vunau kina, ena waraki au tu mai kina na sinucodo me'u vesu kina kei na veika rarawa tale eso.\n24 Ia au sega ni dau via suka i muri ena veika walega oqo; ni noqu bula au sega ni dau wilika me ka talei vei au, me'u vakacavara ga vakavinaka na kaci oqo, ena cakacaka kei nai tavi sa solia mai vei au na Turaga o Jisu, me'u vunautaka nai tukutuku vinaka ni nona loloma na Kalou.\n25 Ka raica, dou a dau raici au ni'u dau lako voli yani vei kemudou ena noqu vunautaka ka vakatavuvulitaka na matanitu ni Kalou, ia sa na vakarau oqo mo dou sega ni raici au tale vakadua.\n26 Na nomudou mate sa baleti kemudou ga, au sa savasava mai kina.\n27 Sa sega tale ni dua na ka me'u sega ni tukuna vei kemudou, au sa tukuna taucoko vei kemudou nai tukutuku ni Kalou.\n28 O koya oqo, mo dou vakaraici kemudou vinaka kei ira kece na qele ni sipi, sa lesi kemudou kina na Yalo Tabu mo dou nodra i vakatawa, dou tubera nai soqosoqo lotu ni Kalou, o ira sa volia o Koya ena Nona dra na luvena.\n29 Au sa kila tu, ena gauna au na lako tani kina eke, era na basika mai vei kemudou eso na wolifa daukata vakarerevaki, ena sega ni tu vei ira na lomana nai soqosoqo lotu.\n30 Ena so talega na tamata mai vei kemudou ga, era na tucake mai ka vakatanitaka nai vakavuvuli dina, me ra dreta kina e dua nai wase ni tisaipeli vei ira.\n31 O koya oqo, mo dou sa yadrava tiko, dou nanuma ni tolu na yabaki au sega ni cegu tiko kina noqu dau vakasalataki kemudou, ka salavata tiko na noqu dau masulaki kemudou ena tagi.\n32 Ia oqo na veiwekani, au sa na cabori kemudou vua na Kalou me maroroi kemudou ena veimaroroi ni Nona vosa, me rawa ni vakatuburi cake kina nomudou vakabauta, ka mo dou vakaivotavota vata kina kei ira sa tawasei tani tu.\n33 Na yaloqu e sega ni bau kocova na siliva se na koula se dua nai sulu.\n34 Kemudou sa kilai au vinaka, ni liga ga oqo e sotava tiko na noqu kana kei na noqu dau veilakoyaki, e sotavi tale tikoga kina o ira era cakacaka vata tiko kei au.\n35 "Au tukuna vei kemudou ni tamata e dodonu me cakacaka tiko vakataki au me rawa ni kana kina, mo dou cakacaka mera sotavi kina na dravudravua, dou nanuma na vosa ni Turaga o Jisu, ni tukuna, ena vakalouvinakataki vakalevu sara o koya sa solia, mai vei koya sa taura."\n36 Ni sa mai tauca oti na nona vosa vei ira, sa qai tekiduru sobu, ka masu vata kei ira vakaduaga.\n37 Era sa roqoti Paula ka reguci koya ka ra sa veitagici sara vakalevu,\n38 Era rarawa vakalevu ni tukuna o Paula na nona lako o ya era na sega ni na sota tale vakadua. Era sa qai kauti koya ki waqa me ra la'ki talaci koya kina.\n1 Ni keitou sa biuti ira mai na qase ni lotu mai Efeso, keitou soko vakadodonu sara ga mai ki Kosa, ena siga ka tarava ki Rota,mai Rota ki Patara.\n1 "Vei kemuni na veiwekani kei kemuni na qase, dou vakarorogo me'u na tukuni au mada vei kemuni."\n2 Ni ra sa rogoca ni vosa mai o koya ena vosa vaka Iperiu, era sa vagagalu vakalevu sara sa qai tukuna:\n3 Oi au na Jiu dina, au a sucu mai Tarisu ena yasana o Silisia, au vuli ga ena koro oqo mai na veivakavulici nei Kamalieli, au vakavulici ena i valavala kei na kena maroroi nai vunau nodra na noda qase, sa dua na ka noqu soli bula vua na Kalou me vakataki kemudou e daidai.\n4 Au vakararawataki ira na lotu me yacova ni ra sa mate, au vesuki ira na tagane kei na yalewa ka'u biuti ira kina vale ni veivesu.\n5 Na bete levu se dua vei ira na matabose e cake e rawa ni vakadinadinataka na ka oqo, ni'u lako vei ira me soli mai kina vei au nai vola ni veivakadonui, baleta ira na lewe ni lotu era tiko mai Tamasiko, me'u vesuki ira mai ena sinucodo, ka kauta mai ki Jerusalemi me ra mai totogitaki.\n6 "E dua na ka e qai yaco, ni siga levu tutu ena noqu taubale tiko ka volekati Tamasiko, ka vakasauri e dua na rarama e lako mai lomalagi sa cila vakavolivoliti au.\n7 "E a vakadavori au kina qele, e dua na domo au qai rogoca ni tukuna, Saula, Saula, na cava o vakacacani Au tiko kina?"\n8 "Au taroga, 'O cei beka oi Kemuni, Turaga?" qai tukuna mai vei au, oi Au o Jisu na kai Nasareci, o koya o sa vakacacana tiko.\n9 O ira na noqui lawalawa era raica dina talega na rarama ka ra sa rere kina, ia era sega ga ni rogoca na domo i Koya e vosa tiko vei au.\n10 "Au a tukuna, na cava me'u cakava Turaga?" sa tukuna mai, mo tucake ka lako ki Tamasiko, ena qai tukuni taucoko mai vei iko e keya, na ka o sa kacivi kina.\n11 Nai serau ni rarama o ya e sega sara ga ni'u rai rawa kina, o ira na noqu i lawalawa era sa qai tuberi au ki Tamasiko.\n12 E dua na tamata o Ananaisa na yacana, e tamata lotu dina me vaka nai vunau, era vakadinadinataki koya na Jiu taucoko ena vanua o ya,\n13 Sa mai tavaki au, ka tucake tu e mataqu, sa tukuna, 'Saula na wekaqu, me rai na matamu.' Ena auwa vata o ya au rai cake ka'u raici koya.\n14 Sa tukuna vei au, sa digitaki iko na nodra Kalou na noda qase mo kila na lomana, ka raici koya na Mesaia, mo rogoca talega na vosa e cavuta.\n15 O iko mo na dauvunautaki Koya vei ira na tamata kecega ena ka o sa raica ka rogoca.\n16 Na cava tale mo waraka? Mo tucake ka papitaiso, me bokoci kina na nomu i valavala ca, ni o sa masuta na yaca ni Turaga.\n17 Ena dua na siga ni'u sa lesu tale mai ki Jerusalemi au a laki masumasu tiko kina vale ni soro, au a raica kina e dua na raivotu.\n18 Au raici koya ni tukuna vei au, Mo totolo biuti Jerusalemi ni o ira na lewe ni vanua era sega ni vakabauta nai tukutuku Au solia vei iko mo tukuni Au kina.\n19 Au a tukuna vua, Turaga, o ira e kila tu ni'u dau vakanakuitaki ira ni ra lotu tiko, au biuti ira ena vale ni veivesu.\n20 Ena gauna e vakadavei kina na dra ni nomuni tamata o Sitiveni, au duri sara tu ga kina ena noqu tokona na nona mate, au la'ki maroroya talega na nodratou i sulu na vakamatei koya.\n21 "Sa tukuna vei Au, mo biuti Jerusalemi, au na talai iko vakayawa sara ki vei ira na Veimatanitu Tani."\n22 Era vakarogoci koya me yacova ni sa oti na nona vosa, era sa qai kailavaka, ka vaka, "Me vakawabokotaki na tamata vaka oqo mai vuravura, ni sa sega ni dodonu me bula tiko!"\n23 Era qoqolou ka ra dui basuraka ga na nonai sulu vakataki ira, kei na nodra kaburaka na kuvu ni qele kina mata ni cagi.\n24 Sa vakarota na kanala me sa kau mada mai o Paula kina i tikotiko ni mataivalu, me tau mada vua nai kuita me na rawa ni tusanaka kina, na vuna era rarawataki koya kina vakalevu na lewe vuqa.\n25 Ni sa vesu tiko na ligai Paula me vakarau vakanakuitaki, sa tukuna o koya vua e dua na turaga ni valu e duri volekati koya, e dodonu li vei kemudou mo dou kuitataka e dua na kai Roma ni se bera na veilewai?\n26 Ni rogoca na turaga ni valu na vosa oqo, sa lako sara ga vua na kanala, ka tukuna, "Mo qarauna na ka o via cakava vua na tamata oqo, ni o koya e kai Roma."\n27 Sa lako mai na kanala ka tarogi koya, "Tukuna vei au, o iko dina na kai Roma?"Sa sauma mai, "io".\n28 Sa tukuna na kanala, "Kemudou o au, e dua nai lavo levu au vakayagataka me'u wili kina me'u kai Roma." Sa tukuna o Paula, "Ia oi au, au sucu sara ga kina."\n29 E vakasauri na nodra sa dui taseba o ira vakadua sa lesi tu mera vakanakuitaki koya; o koya talega na kanala sa rere vakalevu ni sa kila o Paula e kai Roma, ni sa mai vesuki koya ni se bera na veilewai.\n30 Ena siga ka tarava, sa sereki Paula ni sa vinakata me vaqaqa se cava mada na vuna era sevaki koya tiko kina na Jiu, sa vakarota o koya, me kacivi mada mai na bete levu kei ira na matabose e cake, mera rairai mada mai vua, sa kauti Paula mai ka vakatura e matadra.\n1 Sa raici ira vinaka na matabose cecere oqo o Paula, ka tukuna, vei kemuni na mataveiwekani, me yacova mai oqo na yaloqu e vinaka sara tu ga ena noqu qarava tiko na Kalou.\n2 A sa vakarota o Ananaiasa na bete levu vei ira na duri tu e yasana me lausaba na gusuna.\n3 Sa tukuna vua o Paula, na Kalou ena yaviti iko, o iko na lalaga boro vulavula! Mataqali liuliu ni lotu vakacava o iko, mo voroka na vunau ena nomu tukuna me dua e sabaka na gusuqu?\n4 Era tukuna vei Paula na duri tu e yasana, na vosa oqori e dodonu li me tauci vua na bete levu?\n5 Sa tukuna o Paula, kemuni na veiwekani au sega ni kila ni o koya na bete levu; ni tukuna nai Vola Tabu, "Mo kakua ni vosa vakacacataki ira na veiliutaki ni nomu vanua."\n6 Ia sa taura rawa tiko o Paula, ni so e tiko e kea era Sedusisi ka so e Farisi, sa kacivaka yani vei ira na matabose cecere oqo, "Kemuni na veiwekani, oi au na Farisi, noqu kawa kece era Farisi' na noqu mai lewai tu oqo baleta ni'u vakabauta na tucake tale mai na mate!"\n7 Ni sa vosa oti o koya, sa tubu na veileti vei ira na Farisi kei ira na Sedusisi; sa tawase rua kina na matabose cecere oqo.\n8 Ni ra tukuna na Sedusisi ni sega na tucake tale mai na mate â€“ e sega na agilosi ka sega talega vei keda na yalo o koya e sega ni mudu; ia na Farisi era vakatusai rau ruarua.\n9 Era sa tabalaka cake na domodra ena domo ni nodra kudru. Sa tucake o ira na vunivola ni Sedusisi mera vakaraitaka na nodra kudru, ka vaka, keimami raica ni sega ni dua na cala vua na tamata oqo, "Ia de dua na agilosi se dua na yalo e vosa tiko vua, me kakua ni da veivala tiko kei na Kalou."\n10 Sa tubu vakalevu cake kina na veikailavaki kei na veivosavakacacataki mai na yasana ruarua, era sa veidretaki Paula sa qai vakarota na kanala mera tauri Paula mai vakaukauwa na sotia, de ra basuraki koya, ka me kau sara kinai tikotiko ni mataivalu.\n11 Ena bogi o ya sa tu voleka vua na Turaga, ka tukuna vua, "Mo yalo qaqa tiko, Paula, me vaka ga na nomu tukuni Au e Jerusalemi, mo la'ki tukuni Au talega vaka kina i Roma."\n12 Ni sa mataka mai, era sa bukia na kena vere o ira na Jiu ka yaco na kena vosa bubului, me ra na kua ni kana se gunu wai me yacova ni sa vakamatei o Paula.\n13 E sivia toka na lewe vasagavulu na tamata era bukia na vere oqo.\n14 Era lako vua na bete levu kei ira na qase, ka tukuna, keimami sa yalataka ena neimami bubului, ni keimami na sega ni kana se gunu wai, me yacova ni sa vakamatei o Paula.\n15 "Mo dou sa vakatututaka rawa oqo kei ira na matabose e cake, me tukuni vua na kanala me kau sobu mai o koya vei kemudou ni mataka, ni so na ka mo dou vaqaqa mada vua; ia keitou sa tu vakarau me keitou vakamatei koya koso, ni se bera ni yaco mai vei kemudou."\n16 Ia sa rogoca na luvena tagane na ganei Paula na buki vere ca oqo, sa lako o koya kina tikotiko ni mataivalu ka tukuna vei Paula na ka taucoko.\n17 Sa kaciva mai e dua na turaga ni valu o Paula, ka tukuna, "Mo kauta na gone tagane oqo vua na kanala, ni tiko e dua nai tukutuku me tukuna vua."\n18 Sa kauta me rau lako vua na kanala, a sa tukuna vua, "Na kaivesu o Paula sa tukuna vei au me'u kauti koya mai vei kemuni. E tiko vua e dua nai tukutuku me tukuna vei kemuni."\n19 Sa taura na ligana ka kauti koya vakatikitiki na kanala, ka tarogi koya lo, "Na cava e tiko vei iko mo tukuna vei au?"\n20 Sa tukuna o koya, era sa vakatututaka tiko na Jiu, mo ni mai kerei me kau sobu yani o Paula kina nodra matabose ni mataka, baleta ni tiko eso na ka mera vaqaqa vua.\n21 Ia mo ni kakua ni vakarogoci ira, ni sivia e lewe vasagavulu na tamata era sa waraki koya tu me yaco yani, era sa yalataka ira tu ena nodra vosa bubului ni ra na sega ni kana se gunu wai, me yacova ni ra sa vakamatei Paula, era sa waraka tu ga na nomuni veivakadonui."\n22 Sa tukuna vua na kanala mo lako, "Ia kakua sara ni tukuna vua e dua na tamata ni o sa mai vakaraitaka vei au na veika oqo."\n23 Sa kaciva mai e dua na turaga ni valu na kanala, ka tukuna vei rau, drau vakarautaka e lewe rua na drau na sotia, me vitusagavulu na tamata era vodo ose, kei na rua na drau na sotia era colai yaragi, mera na lako ki Sisaria ena ciwa na kaloko ena bogi.\n24 Me vakarautaki e dua na ose me vodo kina o Paula, ka me yaco vakavinaka sara o koya vei Filikesa na kovana.\n25 Sa qai vola e dua nai vola vua na Kovana, ka vaka koto oqo:\n26 Mai vei, Kelotiase Laisiasa, Ki vua, na Kovana cecere o Filikesa; Ni sa bula vinaka saka.\n27 Na tamata oqo era vakamokulaki koya na Jiu ka voleka sara mera vakamatea, ke sega na neitou veivuke na mataivalu ke sa mate, au sa mai maroroi koya ni'u sa qai kila ni kai Roma.\n28 Au kauti koya kina nodra matabose ena noqu via kila na vuna era rarawataki koya kina.\n29 Au sa qai la'ki raica rawa kina na vuni veileti me baleta tikoga na nodra vakabauta na Jiu, ka sega kina ni dua na lawa e dodonu kina me vesu se me vakamatei.\n30 Ni sa mai tukuni vei au ni ra sa namakiti koya tiko na Jiu mera vakamatei koya, au sa vakauti koya sara ga kina vakatotolo vei kemuni, au sa vakaroti ira talega na beitaki koya tiko, me sa na la'ki rogoci taucoko na nodra kisi ni veibeitaki, ena matamuni na Kovana cecere. Au sa loloma tu yani.\n31 Sa kauti Paula o ira na sotia me vaka sa vakaroti vei ira, era sa kauti koya ena bogi ki Atipatiri.\n32 Ena siga ka tarava era sa suka tale mai kinai tikotiko ni mataivalu na sotia, o ira ga na mataivalu ose era sa kauti koya ki Sisaria.\n33 Ni ra sa yaco ki Sisaria, sa soli o Paula kei nai vola vua na Kovana.\n34 Ni sa wilika na Kovana nai vola, sa taroga, na yasana cava o lako mai kina. Silisia, e sauma o Paula.\n35 Sa tukuna, "Ena qai rogoci na nomu kisi ni ra sa yaco mai o ira na beitaki iko tiko." A sa vakarota me tauri vakavesu tiko ena vale levu nei Eroti na tui.\n1 Ni oti e lima na siga, sa basika mai o Ananaiasa na bete levu kei na so na qase ni lotu, kei na dua na loya na yacana o Teritulu, mera mai vakaraitaka vua na kovana na nodra i le me baleti Paula.\n2 Ni sa kacivi mai o Paula, sa tucake o Teritulu me vakamacala, ka vaka, keimami mai vakila tu oqo na vinaka sa ka ni nomuni vakatulewa, ena kena drodro vinaka tu na veiqaravi ka sa basika na bula sautu, oqo saka nomuni rai yawa na kovana,\n3 Ena vuku saka ni ka oqo, sa dua na ka neimami vakamuduo levu vei kemuni na turaga cecere saka Filikesa.\n4 Au sa kerei kemuni saka ki na vakabibi, mo ni vosota vakalailai ka rogoca mada na vosa keitou na tauca e matamuni.\n5 Keitou kunea vua na tamata oqo ni dua na dau vakacaca, ka dua e vakaculai ira na Jiu ena veiyasai vuravura taucoko, mera dau vakavunene ena kena saqati na veiliutaki ni matanitu o Roma, o koya e nodra i liuliu na Nasarini.\n6 E vaka dukadukalitaka tiko o koya na vale ni soro ena gauna keitou vesuki koya kina, na neitou lawa sa rawa sara ga me keitou sa lewai koya.\n7 Ia na kanala o Laisiasa kei ira na nona mataivalu, era qai mai kaliraki koya vakaukauwa ena liga I keimami,\n8 Ka vakarota mai o koya me keimami lako mai eke, ni o ni na dikeva vinaka na nona kisi, o ni na qai kila na dina keitou valataka tiko.\n9 Ni vosa oti o Teritulu era tokona kece na Jiu na nona vosa ena nodra vaka io kina.\n10 Ni sa gauna i Paula, sa vakatara na kovana me tucake o Paula ka me dua nona vosa, ka vaka, au yalo vakacegu ni'u kila ni sa dua na gauna balavu mai oqo o ni liutaka tiko kina na matanitu oqo, ka dei kina na yaloqu me'u na tusanaki au,\n11 Kemuni sa rawa ni kila, se bera ni sivia e tini ka rua na siga noqu lako cake ki Jerusalemi me'u la'ki lotu.\n12 Era sega ni raici au me'u vakatubura tiko e dua na veivala, se dua na tiko yavavala ena loma ni vale ni lotu se loma ni koro.\n13 E sega ni dua nai vakadinadina mera kauta mai, me vakaraitaka ni cala na ka era beitaki au kina.\n14 Ia au vakatusa vei kemuni saka, me vaka na nodra i valavala o ira sa musuki ira (Nasarini), au sa qarava na nodra Kalou na tamaqu, ka vakabauta na ka kecega sa volai ena i Vunau kei na nodra i vola talega na Parofita.\n15 Au vakabauta na Kalou kei ira talega oqo, ni ra na tucake tale mai na mate o ira na yalo dodonu kei ira nai valavala ca.\n16 Ena vuku ni ka oqo au dau saga kina ena noqu kaukauwa taucoko, me donu tiko na vakatulewa ni lomaqu vua na Kalou kei ira talega na tamata.\n17 Ena vica na yabaki sa oti, au lesu mai kina i Jerusalemi ena noqu kauta mai nai lavo me mai vukei ira na Jiu, ka me'u mai vakacaboi soro talega vua na Kalou.\n18 Ni'u cakava tiko na noqu vakasavasavataki ena loma ni vale ni soro, eso na Jiu mai Esia era tu e kea era vakadinadinataka, ka sega mada ga ni dua nai lawalawa e tu volekati au se dua na veivala me yaco.\n19 E dodonu me so vei ira o ya mera tiko eke kevaka au cala dina.\n20 Se mera tarogi na tamata oqo na cala cava sara mada era raica vei au ni'u tucake tu e matadra na nodra matabose cecere (Sanidrini).\n21 Ka vaka vo ga e dua na ka au tukuna ka sega ni dodonu me'u cavuta, ena noqu kailavaka ena matabose cecere o ya, ni ra na tucake tale o ira na mate.\n22 Ia ni sa rogoca o Filikesa na nonai vakamacala, e kila vinaka sara tu ga ni sega ni rawa vei ira sa lotu mera vakavuna na vakacaca, sa vakarubeca ga na kisi ni veilewai, ka tukuna, me sa waraki mada ga o Laisiasa na kanala levu me lako mai, au na qai mai vakatauca kina na noqu lewa.\n23 Sa mani vakarota vua na turaga ni valu me tauri tiko mada vakavesu o Paula, ia me soli tiko vua na galala ni veika kece, ka me kakua ni tarovi e dua na wekana ni mai sikovi koya, se kau kani loloma vua.\n24 Ni oti e vica na siga rau sa qai lako mai vei Paula o Filikesa kei na watina o Rusila ka yalewa ni Isireli, sa lakovi o Paula ka mai wasea vei rau nai tukutuku i Jisu Karisito.\n25 Ni sa wasea vei rau na kena bulataki na yalododonu,na yalo e qaqarauni, kei na lewa dodonu e se bera ni yaco mai, sa domobula o Filikesa ka tukuna, "Mo lako tani sara ga oqo; au na qai kacivi iko tale mai ke sa dua na gauna au galala tale kina."\n26 E vinakata tale tikoga o koya, me vaqumia vua nai lavo o Paula me sereki kina, ka veitalai tikoga kina o koya, me lako mai o Paula ena vuqa na gauna me rau dau veitalanoa.\n27 Ni sa oti e dua na yabaki sa mai sosomitaki Filikesa o Posese Vesito; ka sa lewa kina o Filikesa me sa vesu tikoga o Paula, ena nona vinakata me vakalomavinakataki ira tiko kina na Jiu.\n1 Ni oti e tolu na siga ena i tutu vou sa mai taura o Vesito, sa biuti Sisaria me lako cake ki Jerusalemi.\n1 Sa tukuna vei Paula o Akariva, "Ena gauna oqo sa soli vei iko na galala, mo talaucaka mai kina na veika kece me baleti iko," Sa qai dodoka na ligana o Paula, ka tukuni koya:\n2 "E daidai e dua na siga marautaki vei au, kemuni Akariva na tui, ni rawa me mai rogoci na noqu kisi e matamuni, ena veika era Beitaki au tiko kina na Jiu,\n3 "Au kila ni matata vinaka tu vei kemuni, nai tovo ni nodra bula kei na lawa ni nodra lotu na Jiu,\n4 "Era kila taucoko na Jiu noqu a susugi cake mai, kei na veika au vulica ni'u mai tiko e Jerusalemi.\n5 Kevaka mera vakamacalataki au era kila vinaka, ni o au na luve ni Farisi dina au maroroya ka'u valataka nai vunau.\n6 "Ia au sa tu oqo ena noqu sa mai lewai, ni'u sa mai ciqoma ka vakabauta, na neimami i nuinui ka yalataka mai vei ira na neimami qase na Kalou.\n7 Na ka yalataki oqo na neimami yavusa e tinikarua, era sega ni cegu kina ena siga kei na bogi, ena nodra lotu vua na Kalou mera taukena. Ena vuku ni nuinui oqo kemuni Akariva na tui era beitaki au tiko kina na Jiu ni'u cala.\n8 "Cava dou sa rui wilika kina me cala bibi nona vakatura cake na Kalou na mate?\n9 Na noqu rai e vaka tu o ya e liu, ena noqu dau vakararawataki ira e cavuta tiko na yaca i Jisu na Kai Nasareci.\n10 Au cakava sara ga mai Jerusalemi ena noqu biuti ira kina vale ni veivesu, ena veivakadonui e solia vei au na bete levu; ni vakamatei eso au tu sara ga kina ena noqu tokona.\n11 Ni ra lotu tiko ena nodra vale ni lotu au mokulaki ira ka vosa vakacacataki ira; ni'u raici ira e se na votuqu ka tuburi au na cudru katakata, au dau lakova eso tale na matanitu me'u laki vakararawataki ira kina.\n12 "Ena veivakadonui kei na veitalai nona na bete levu e soli kina vei au nai tavi me'u lako ki Tamasiko,"\n13 "Ni siga levu tutu, kemuni na tui, ni keitou lako tiko ena gaunisala au qai raica ni dua na rarama mai lomalagi e rarama cake sara mai na matanisiga, ni cilavi keitou mai.\n14 Ni keimami sa bale sobu kece ki na qele, au a rogoca e dua na domo ni vosa mai vei au ena vosa vaka Iperiu, ka vaka, "Saula, Saula, na cava mada o vakacacani Au tiko kina? Ena dredre vei iko (o na mavoa walega) mo caqeta tiko e dua na ka momoto.\n15 "Au taroga, 'O cei oi Kemuni, Turaga? Qai tukuna mai, oi Au o Jisu, o koya o sa vakacacana.\n16 "Ia mo tucake ka tu e yavamu; na vuna Au rairai kina vei iko me'u lesi iko moi talatala, ka dau vunautaka talega na veika kece, o raica kei na veika Au na qai dau vakatakila tiko vei iko.\n17 Au na taqomaki iko mai vei ira na Isireli, ka vaka talega vei ira na veimatanitu tani, o koya au sa talai iko kina oqo,\n18 Mo dolava na matadra me rawa ni ra lako tani mai ena i vesu kaukauwa ni butobuto o Setani, ka lako vua na Kalou na vuni rarama, me bokoci kina na nodra i valavala ca ka vakaivotavota vata kei ira sa yalosavasava ena nodra vakabauti Au (Jisu).\n19 "O koya oqo, Akariva na tui au sega ni talaidredre ki na raivotu vakalomalagi oqo,\n20 Ia au vunautaka sara ga e liu vei ira mai Tamasiko ka tarava mai Jerusalemi kei na yasana taucoko vaka Jutia ka, vaka talega kina ki vei ira na veimatanitu tani, mera veivutuni ka lesu vua na Kalou, ka kitaka na cakacaka me vakaraitaka ni sa yaco na veivutuni dina.\n21 Oqo na vuna era tauri au kina vakaukauwa ena loma ni vale ni soro, nodra sa vinakata mera vakamatei au.\n22 Ia na Kalou ga sa maroroi au tiko me yacova mai ni kua, me'u tukuna kina na dina oqo vei ira na cecere kei ira talega na lolovira, e sega ni dua na ka vou me'u cavuta o koya ga sa tukuna tiko mai o ira na parofita kei Mosese ni na yaco mai â€“\n23 "Ni o Karisito ena mate, ka yaco me kedra i sevu na tucake tale mai na mate, ena kauta mai na rarama vei ira na mataqali Isireli kei ira na Veimatanitu Tani."\n24 Ni se soli vakamacala tiko o Paula, sa vosa yani ena domo levu o Vesito, "Paula sa rairai ca tiko beka na ulumu! Ena levu ni veika o vakavulica tu!"\n25 Ia sa tukuna o koya, e sega ni ca na uluqu kemuni saka Vesito, au cavuta tiko na vosa sa dina ka vuku.\n26 Na ka'u cavuta tiko oqo e kila vinaka sara tu ga na tui, o ya na vuna e dei kina na yaloqu ni'u cavuta tiko, baleta na vei ka kece au tukuna tiko oqo e sega ni vunitaki e kila taucoko na tamata.\n27 "Akariva na tui, kemuni vakabauti ira na parofita? Au kila ni kemuni vakabauti ira."\n28 Sa tukuna o Akariva vei Paula, "Sa voleka sara mo rawai au me'u lotu yani."\n29 Sa tukuna o Paula, "Noqu masu vua na Kalou sega ni o iko ga, ia o ira talega era rogoci au ni kua mo dou yaco me vakataki au, ka me kakua ena i vesu sinucodo oqo."\n30 Ni sa vosa oti o koya, sa tucake na tui kei, o ira na veiliutaki ni matanitu kei Pinaisi kei ira na dabe vata tiko.\n31 Era sa lako kina dua na tikina mera la'ki veivosaki kina vakai ira, ka vaka, "Na tamata oqo e sega ni dua na cala e cakava, ka dodonu kina me mate se me vesu."\n32 Sa tukuna o Akariva vei Vesito, "Na tamata oqo sa dodonu me sereki, ia baleta ga ni vinakata me laki rogoca sara o Sisa na nona lewai."\n1 Sa mani nanumi na soko oqo me na lako mada e liu ki Itali, sa soli kina o Paula kei na so na kaivesu kina liga i Jiuliase e dua na turaga ni valu nei Aqasitasi.\n1 Ni ra sa lako ki vanua, era sa qai kila ni yaca ni yanuyanu o ya, o Molota.


Rairai o Jisu Vei Ratou na Nona Tisaipeli | iTalanoa Vakaivolatabu\nNI RAU sa biuta na ibulubulu o Pita kei Joni, a tiko taudua ga yani o Meri. E tekivu tagi sara mani iro yani e loma ni bulubulu, me vaka eda sa raica oti ena iyaloyalo eliu. A qai raica e rua na agilosi! Erau tarogi koya: ‘Na cava o tagicaka?’\nE sauma o Meri: ‘Era sa kauta na noqu Turaga, au sega ni kila na vanua era kauta kina.’ Sa qai vuki mai o Meri, e raica sara e dua na turaga. A tarogi koya mai na turaga oya: ‘O vaqarai cei?’\nE nanuma o Meri ni dua ga na dau teitei o koya, de a kauta na yago i Jisu. E kaya vua o Meri: ‘Ke o kauti koya, tukuna na vanua o lai biuti koya kina.’ Ia o Jisu ga erau veivosaki tiko oya kei Meri. E kilasevati koya ena vuku ni yago e vakayagataka o Jisu me vakaraitaki koya kina vua. Ia ni kaciva na yacana, e kila sara o Meri ni oqo ga o Jisu. E cici yani qai tukuna vei iratou na tisaipeli: ‘Au sa raica na Turaga!’\nEna siga tale ga oya ni rau taubale tiko e rua na tisaipeli ina koro o Emeo, a mai tomani rau e dua na tamata. Erau rarawataka vakalevu na mate i Jisu. Ia ni ratou lako tiko, e vakamacalataka na tamata oqo e levu na ka mai na iVolatabu me vakacegui rau kina. Ni ratou sa vakacegu me ratou kana, rau qai kila na tisaipeli ni turaga ga oqo o Jisu. A qai yali vakasauri mai matadrau, rau mani vakatotolo yani na tisaipeli i Jerusalemi me rau lai tukuna vei iratou na yapositolo na veika me baleti Jisu.\nEna gauna e yaco tiko kina oqori a rairai vei Pita o Jisu. Era marau tale ga na kena vo nira rogoca na veika oqo. Erau lesu i Jerusalemi na tisaipeli oqo, me rau lai tukuna nona rairai tale ga o Jisu vei rau e gaunisala. Ni rau se tukuna tiko ga na veika oqo, e yaco na ka veivakurabuitaki. Na cava beka?\nRaica mada na iyaloyalo. Sa rairai o Jisu e lomanivale, dina ga ni a sogo tu na katuba. E siga marautaki dina vei ira na tisaipeli oya. O rawa ni wilika beka se a rairai vakavica o Jisu vei ira na nona imuri? E vakalima.\nA sega ni tiko na yapositolo o Tomasi ena gauna a rairai kina vei ira na kena vo o Jisu. Eratou qai tukuna vua na tisaipeli: ‘Keitou sa raica na Turaga!’ Ia e kaya o Tomasi ni na qai vakabauta ga ke raici Jisu. Oti tale e walu na siga eratou a tiko na yapositolo kei Tomasi ena dua na rumu. Vakasauri ga sa basika mai kina o Jisu. Sa qai vakabauta o Tomasi.\nJoni 20:11-29; Luke 24:13-43.\nRairai o Jisu ni Bera na Penitiko\nNi vakaturi oti, se bera tale ga ni lako cake i lomalagi, e vakabibitaka vakavica vata o Jisu vei ratou na nona tisaipeli e dua na ka ena soli vei ratou kei na kena ivakavakayagataki.\niMeli iMeli Curu ina Rumu Sogobutu


Mai na Buli ni Veika me Yacova na Waluvu | iTalanoa Vakaivolatabu\nMai na Buli ni Veika me Yacova na Waluvu\nE vu mai vei na lomalagi kei na vuravura? E mai tu vakacava na matanisiga, vula, kalokalo, kei na levu tale na ka e tu e vuravura? E kaya na iVolatabu ni a buli ira na Kalou. Na noda ivola e tekivu ena italanoa ni bulibuli ena iVolatabu.\nEda vulica, ni Kalou a buli ira taumada na veika bula vakayalo era vakataki koya. Era agilosi. Ia a buli na vuravura me baleti keda na tamata. Sa qai bulia na Kalou na tagane kei na yalewa, o Atama kei Ivi qai biuti rau ena dua na were totoka. Ia rau a talaidredre vua na Kalou, rau mani mate kina.\nMai na gauna a buli kina o Atama me yacova na Waluvu levu, e rauta ni 1,656 na yabaki. Ena loma ni gauna oqo era bula kina na tamata ca. Era tu mai lomalagi na veika bula vakayalo tawarairai, o Setani kei ira na nona agilosi ca. E vuravura o Keni kei na levu na tamata ca, vaka kina e so na tamata kaukaua sara. Ia era a tu tale ga e vuravura e so na tamata vinaka—o Epeli, Inoki kei Noa. Ena iWasewase DUA eda na wilika kina na veika e baleti ira kece na tamata oqo kei na veika e yaco.\nE vakatubuqoroqoro qai kilai rawarawa na italanoa ni bulibuli ena Vakatekivu ?—vei ira mada ga na gonelalai.\nE tukuni ena Vakatekivu ni bulia na Kalou na were o Iteni, e dua na vanua vinaka sara. E vinakata na Kalou me va tale ga ya na vuravura taucoko.\nE buli Atama kei Ivi na Kalou qai biuti rau ena were o Iteni. Erau imatai ni veiwatini.\nE tiko ena ivola vakaivolatabu na Vakatekivu na italanoa ni kena vakayali na parataisi taumada.\nLevu na nodrau leqa o Atama kei Ivi ena taudaku ni were o Iteni. Kevaka me rau talairawarawa tu ga vei Jiova o Atama kei Ivi, ke rau bula mamarau tu ga vaka kina o ira na luvedrau.\nEda vulica ena italanoa i Keni kei Epeli ena Vakatekivu na ivakarau vakacava meda vakaitovotaka ?—kei na rai cava meda veisautaka vakatotolo.\nNa ivakaraitaki i Inoki e dusia nida rawa ni caka dodonu ke ra sega mada ga ni vinaka o ira na wavoliti keda tu.\nE vakamacalataki ena Vakatekivu wase 6 nodra dau veivakamavoataki na tuwawa. Era vakatokai na tuwawa qori me Nefilimi, era luvedra na agilosi talaidredre era biuta na nodra itikotiko mai lomalagi mera mai bula e vuravura.\nEratou bula ena Waluvu o Noa kei na nona vuvale ni ratou talairawarawa vua na Kalou, ia era sega ni vakarorogo na kena vo.\nEra dredrevaka na ivakasala i Noa na tamata. Ia era qai sega ni dredre ni sa bisa mai lomalagi na uca ni waluvu! Vulica na sala e vakabulai Noa kina na waqa, nona vuvale kei na levu na manumanu.\niMeli iMeli Mai na Buli ni Veika me Yacova na Waluvu\niWasewase 1—Mai na Buli ni Veika me Yacova na Waluvu


Missoula ni waqavuka sau dakoba vakaitaukei jeti Charter, Great Falls, O Bozeman, Veiqaravi ni kabani ni rede ni waqavuka ni waqavuka ena MT volekati au kacivi 1-406-412-3099 me baleta na malanivosa totolo ena lala na yavai koya na isau ni bisinisi, Leqa tubukoso, Yadudua na marau vata kei na noqu manumanu maroroi na waqavuka veiyaloni? Me na veivuke vinaka duadua waqavuka kabani o sa rawata ki na nomu icavacava ka tarava volai sara toka vakadodonu ka vakatotolo na ka rawarawa!\nEra na rawa ni dua na ka ni veigauna sa oti na gauna ni wawa kevaka o sa redetaki ni dua veiqaravi ni vuka ni tu ni jeti vakaitaukei ena Montana. Sa rauta na gauna ni wawa vakatautauvata 4 me 6 na miniti. Ko na tekivu na nomudou dro ena levei kina na balavu ni laini ena igunugunu na jeke ni iyaya, ticketing, ka sa vakatorocaketaka sara na tataqomaki ka icili na nomu waqavuka.\nYou might find Empty leg deal from or to Montana area’ e dua na vosa e vakayagataki ena cakacaka ni waqavuka me baleta na lesu lala mai ni dua na waqavuka vakaitaukei veivosakitaka dua ga na sala.\nDikeva rawa na nomu na siti voleka duadua e ra me ikuri ni itukutuku ena waqavuka yadua chartering ena Montana.\nA vakariritaki vakaitaukei jeti Charter na veiqaravi volekati au Montana\nYasayasa ni vakacegu ni anaconda-Deer Columbia Falls Cevaicake kei na vei buca Livingston\nBelgrade Evergreen Vei buca West Central Na maile City\nValetabu e Billings, MT Great Falls Kalispell Missoula\nO Bozeman Havre ISakisaki, MT Whitefish\nNa lisi ni na raraba kei vukaca na rara ni waqavuka na vanua voleka eda era na veiqaravi tiko ena nomu iwasewase ni vaka aerospace na waqavuka vuka veiqaravi volekati iko, https://en.wikipedia.org/wiki/List_of_airports_in_Montana\nKa vinaka duadua me da cakava ena valetabu e Billings, Missoula, Great Falls, O Bozeman, Butte-siliva na dakai titi, Helena, Kalispell, Havre, Na maile City, Belgrade, Livingston, ISakisaki, Whitefish, Ko Sidini, Lewistown, MT dela Nightlife, Vale ni kana kei na otela railesuva wavokita noqu vanua ni veiqaravi\nTu na waqavuka South Dakoda | tu ni jeti lisitaki na veiqaravi ni valetabu e Billings


executive Luxury Private Jet Charter Flight From se To Seattle, Spokane, Tacoma, Valetabu na Vancouver, Veiqaravi ni Kabani ni Rede ni Waqavuka na Washington Aircraft Plane 877-913-0999 yava pailate ni lala ni aerospace deadhead sotava volekati au ena noqu vanua ni veiqaravi me baleta na bisinisi, Leqa tubukoso, Yadudua na marau vata kei na noqu manumanu maroroi na waqavuka veiyaloni? Me na vinaka duadua Washington vakaitaukei jeti Charter vuka veiqaravi waqavuka vuka veivuke ni kabani mo lako ki na nomu icavacava ka tarava vakatotolo ka vakarawarawa ena solia kina vei keda e dua na veikacivi ena 877-913-0999 ni iotioti na miniti lala sara ni yavaqu volekati iko.\nEra na rawa ni dua na ka ni veigauna sa oti na gauna ni wawa kevaka o sa redetaki ni dua veiqaravi ni vuka ni tu ni jeti vakaitaukei e Washington. Sa rauta na gauna ni wawa vakatautauvata 4 me 6 na miniti. Ko na tekivu na nomudou dro ena levei kina na balavu ni laini ena igunugunu na jeke ni iyaya, ticketing, ka sa vakatorocaketaka sara na tataqomaki ka icili na nomu waqavuka.\nO na raica beka na cakacaka ni yava lala mai se ki na vanua o Washington’ e dua na vosa e vakayagataki ena cakacaka ni waqavuka me baleta na lesu lala mai ni dua na waqavuka vakaitaukei veivosakitaka dua ga na sala.\nDikeva rawa na nomu na siti voleka duadua e ra me ikuri ni itukutuku ena yadudua na waqavuka chartering e Washington.\nNa Veiqaravi ni Waqavuka ni Jet Charter Volekati Au Washington\nBellevue Kent Redmond Buca o Spokane\nBellingham Kirkland Redetaki Tacoma\nEverett Lakewood Seattle Valetabu na Vancouver\nSala Vaka-Federal Olimipi E toso matasy ni YSaima\nisau ni waqavuka vakaitaukei o Seattle


TLTB - Na Qele Kovu\n► iTaukei ► iTaukei ni Qele ► Na Qele Kovu\nNa Qele Kovu kei na Kena e Taudaku ni Kovukovu\nNai Walewale ni Kovuti ni Qele\nNa Matabose ni Qele Maroroi (TLTB) e qarava talega na kovuti kei na kena tokitaki ena taudaku ni kovukovu na qele vakaitaukei. Na wase e 15 ni i-Taukei Land Trust Act e vakatara me dau vakatikitikitaka e dua na tiki ni qele na Matabose mei kovukovu.\nE vakalawataki me na dau tabaki ena niusiveva na tiki ni qele esa kovuti, ena vosa vakaitaukei, me rawa ni ra kila taucoko na lewe i Viti.\nO ira nai taukei ni qele era gadreva mera vakatikitikitaka e dua nai wase ni nodra qele me qele kovu, e rawa ni ra volavola mai kina Matabose (TLTB) se vua na “Reserves Commissioner”. Oqo me salavata mai e dua nai vola ni veitokoni mai vua na Roko Tui. Oqo me rawa ni vataucokotaka na kena qaravi nai walewale ni kovuti ni qele.\nE rawa talega ni ra kerea na lewe ni tokatoka se mataqali se yavusa me tokitaki kina taudaku ni qele kovu e dua na tiki ni qele. Ni yaco oqo, ena qai laki soveataki na tiki ni qele oya me laurai se dua e tawana tiko se sa vakayacori kina eso na ka. Sa na qai cakava na nona vakadidike na Reserves Commissioner kei na nona matabose ni bera ni vakatauci e dua na vakatulewa.\nSa na qai biuta cake na nona vakatutu kina Matabose na Reserves Commissioner. Kevaka esa vakadonuya na Matabose, sa na qai tabaki ka biu talega ena niusiveva.\nNai Walewale ni Tokitaki ni Qele kina Taudaku ni Qele Kovu\nNai naki levu ni kena dau kovuti na qele, oya me tarova na kena lisitaki na qele, ka rawa vei ira nai taukei ni qele mera vakayagataka ena vuku ni nodra bula ena veisiga.\nKevaka e lailai walega na qele era vakayagataka tiko na lewe ni tokatoka, mataqali se yavusa, sa rawa ni tokitaki talega kina taudaku ni kovukovu e dua nai wase ni qele me rawa ni lisitaki ka gaunisala ni rawa i lavo vei ira nai taukei ni qele.\nNa i-Taukei Land Trust Act e solia na dodonu kina Matabose me tokitaka na qele kovu kina taudaku ni qele kovu, ena dua na tiki ni gauna, se tokitaki vakadua, kevaka e gadrevi me vakayagataki ena dua na ka. Na qele e tokitaki me dua ga na tiki ni gauna, ena suka lesu tale kina qele kovu ni sa cava na gauna ni veiyalayalati.


The Fiji Times » Levu era sa sega ni kila\nLevu era sa sega ni kila\nSA tu yadudua vei keda na i taukei me da kila vakamatata na noda i tokatoka, mataqali kei na yavusa kei na i tukutuku ni noda kawa e na kena lesuvi e vca sara tale na i taba-tamata.\nE vakaraitaka ko Ratu Sakiusa Yavala Nakuila mai na i Tokatoka o Narogoirua ni matata vinaka tu vua na kedratou i tukutuku.\nLima na noqu i Tokatoka na kena i matai o Narogoirua, Naboseiwale, Naqarasiga, ka va ni Tokatoka o Nawaqaliqali, kei na kena i ka lima o Nabilisau.\nNa noqu mataqali o Koroivabeka, noqu yavusa o Noikoro. Volai tiko e na i vola ni kawa bula na 45K sa bokoci o Noikoro me keitou sa vakayavusa kece ki Koroivabeka, e kaya.\nKeitou lewe ni yavusa dina o Noikoro, ia, na neitou gagadre keitou sa kerea me keitou sereki mai na veivakabokoci e caka tu e na i vola ni kawa bula.\nAu luvei Saiasi Baleca tinaqu o Makitalena Seniqumu na tukai keitou o Ratu Aisea Naitininikoro na waitina yalewa ni Kuruyawa e Korolevu e Lomaiviti, e kuria.\nKaya o koya ni tamai Aisea o Ratu Ilaisai Naroiroi ka levu tu na yacana o Tai Natukatuka, o Tabutabutoko se o Navosavakadua.\nNa tamai Ratu Ilaisa o Ratu Aisea Naitinibua na taci Tuivanuakula se o Kubunavanua e na nona vosa manataki koya o Rokomautu na tamana baleta ni sa qaqa e na veitau cici mai Verata na kawa ni gone na kawa i Lutunasobasoba.\nRau sa veiyacani kei Kubunavanua na taci Lutunasobasoba.\nKuria ka kaya ni luvei Kubunavanua se o Tuivanuakula o Rovarovaivalu.\nKeitou dau cavuta tu mai nakoro me o Raturova se o Turova.\nKo ya ko i rau na neitou qase o Kubunavanua kei Lutunasobasoba.\nE kaya o koya ni i rau oqo, na nodrau qase o Tura.\nKuria ka kaya o Ratu Sakiusa ko Tura oqo e yacai tamana o Neori, na yacai tamai Neori o Seruke, na yacai tamai Seruke o Rekau, na yacai tamai o Rekau o Peleki, na yacai tamai Peleki ko Iperi, ko Iperi na yacai tamana o Sela, o Sela na yacai tamata na o Keina naba rua, o Keina naba rua na tamana o Afakisati, o Afakisati oqo na i taukei ni yavusa ka yali tiko. Ko Afakisati na i taukei ni valu ka Tui kei Isireli na tamana o Semi.\nKo Semi oqo e dua vei iratou na lewe tolu na luvei Noa .\nKo Semi oqo e dua vei iratou na lewe walu ka a bula mai na luvuci ni vuravura o iratou na veitacini kei na dui watidratou, o Noa kei na watina.\nKo Noa na yacai tamana ko Lemeki, ko Lemeki na yacai tamana o Meciuisela, ko Mesuisela na yacai tamana o Inoki, ko Inoki na yacai tamana o Jereki, na yacai tamana o Mitieli, na yacai tamana o Keina naba dua, na yacai Keina nada dua o Inosi, na yacai tamai Inosi o Seci. Ko Seci oqo e rau veitaicini kei Keni, ka a vakamatei Epeli ka sa qaibula tu mai na kawa nei Seci. Ko o rau na luvei Tomaniivi, Ko i rau ko Tomaniivi oqo na tamadrau na Kalou ko Ratumaibula.\nTomana o Ratu Sakiusa ka kaya sa i koya oqo na nodratou kawa nei Rokotubuna ka ratou vakamacalataki iratou me baleta na Tui Viti. E kaya o Ratu Sakiusa ni tiko dina na Tui Viti mai na kawa i Waicalanavanua, Lutunasobasoba kei Kubunavanua.\nKuria ka kaya ni Tui Viti e tiko ka ai solisoli ni Kalou vei iratou na kawa nei Ratutubuna, na kawa i Lutunasobasoba kei Kubunavanua na kawa ni Qalikamani. Keitou qo na kawa i Qalikamani, e kaya o Ratu Sakiusa.\nE dusimaka ka o koya ni veivolavola kece e sa yaco tu ga ena veiyavu e Loboya na kawa nei Sasaroko. Ratou se yaco leka toka ga e Vunavuga, ka tiko e na veitokaitua e Navosa e Navosa.


iMatai ni Soqo Lavotaki e Georgia\nWILIKA ENA VOSA Afrikaans Albanian American Sign Language Armenian Azerbaijani Chichewa Chinese Cantonese (Traditional) Chinese Mandarin (Simplified) Chinese Mandarin (Traditional) Croatian Czech Danish Dutch English Estonian Finnish French Georgian German Greek Hebrew Hungarian Iban Indonesian Italian Japanese Kinyarwanda Kirghiz Korean Korean Sign Language Lithuanian Malagasy Myanmar Norwegian Polish Polish Sign Language Portuguese (Brazil) Portuguese (Portugal) Romanian Russian Serbian (Cyrillic) Serbian (Roman) Slovak Slovenian Spanish Swahili Swedish Tagalog Thai Turkish Ukrainian Uzbek Vietnamese Yoruba vakaViti\nTaba toka qo e tolu na iVakadinadina i Jiova mai Georgia ratou tokara tu na isulu ni vanua qori, kei na rua tale na tacida vakayalo rau tiko ena soqo lavotaki.\n22 NOVEBA, 2018\nEna ika20 ina ika22 ni Julai, 2018 a vakayacori ena koroturaga e Tbilisi mai Georgia e dua na Soqo Lavotaki e kena ulutaga, “Mo Yaloqaqa”! Era marau na mataveitacini ena vanua qori mera kidavaki ira na tacidra vakayalo mai na 18 na matanitu. E imatai tale ga ni gauna me vakayacori kina e Georgia e dua na soqo ni kana magiti vakayalo. E laurai kina nodra veikauaitaki na mataveitacini, ra qai vakaraitaka tale ga na nodra itovo vakavanua, kei na kedra volaitukutuku makawa.\nNa vunau kece e vakayacori ena rara ni qito na Olympic Palace, eTbilisi, ra qai tiko kina e le 7,002. E le 21,500 era sarava tale ga na porokaramu qori ena 80 na dui vanua. E marautaki duadua na nodra papitaiso e le 208 na tacida vou.\nEra sarava tale ga eso na ka ni veivakamarautaki me baleta na itovo vakavanua. Era vakaitavi na tacida e keri ena meke, ivakatagi, vakasaqara na kakana taleitaki e Georgia, ra vagadetaki ira tale ga na vulagi ina so na siti makawa e Tbilisi.\nE kaya o Tamaz Khutsishvili, e dua na mata mai na valenivolavola ni tabana e Georgia: “E sega ni vakatarai vakalevu na galala ni sokalou ena neimami vanua. Ia na kena qo, salavata na nodra veitokoni na vakailesilesi, sa bau guiguilecavi dredre dina ni keimami sota kina kei ira e levu na taci keimami vakayalo ena soqo marautaki qai veivakacegui.”—Roma 15:7.\nEna ika20 ina ika22 ni Julai, 2018 e vakayacori na soqo lavotaki ena rara ni qito na Olympic Palace, era tiko kina e le 7,002. E saravi tale ga na soqo qori ena so tale na vanua, ra qai tiko kina e le 14,912.\nE tinia na ivunau e veisiga o Brother Stephen Lett, e dua na lewe ni iLawalawa Dauvakatulewa.\nE marautaki duadua na nodra papitaiso e le 208 na tacida. E biu na tobu ni papitaiso ena yasa ni lalaga vatu e tiko ena loma ni Olympic Palace.\nE saravi tale ga na porokaramu qo ena 80 na dui vanua.\nKidavaka tiko eso na tacida yalewa e Georgia e dua na vulagi, e dua vei ratou e dara tale tu ga na isala e caka ena vutunisipi. Era dau dara qori na tiko ena veiulunivanua e Georgia.\nEna ika17 kei na ika18 ni Julai e tuvanaki e dua na porokaramu e Château Mukhrani ena koro o Mukhrani, volekati Tbilisi. E vakatasuasuataki kina e dua na ivakatagi makawa vakaGeorgia kei na meke, vaka kina e rua na vidio me baleta na itukutuku makawa ni noda veiqaravi tabu e Georgia.\nEra meketaka tiko na tacida e kea e dua na na meke e kilai me Adjaruli (e yavutaki na yaca qori ena vanua o Adjara, volekata na Wasa Loa). E dau tokari kina nodra isulu totoka vakavanua na tiko ena yalava qori.\nRatou lagata tiko na tacida e dua na sere makawa vakaGeorgia e kilai me polyphonic.\nEra Veikauaitaki Qai Duavata na iVakadinadina i Jiova ena Soqo Lavotaki e Ukraine


"Mo ni vakavulica sara vakavinaka vei ira na luvemuni, mo ni tukuna tiko vei ira ni o ni sa tiko mai vale, ni o ni sa lako talega ena sala, ni o ni sa davo koto kei na nomuni sa duri cake talega. Vakarua 6:7\n"Mo ni vakarorogo ka muria na vosa kecega au sa vakarota vei kemuni, me vinaka kina vei kemuni kei ira na luvemuni me sega ni mudu, ni kemuni sa cakava na veika e vinaka ka dodonu ena matai Jiova na nomuni Kalou. Vakarua 12:28\nKa sa vaka oqo: mo ni vagolea na yalomuni ki na veika kece au sa cavuta veikemuni e daidai, "Mo ni vakarota vei ira na luvemuni me ra qarauna sara ka maroroya na veivosa kece ni vunau oqo. "Ni sa sega ni ka wale oqo veikemuni, ni oqo ga na bula veikemuni, na veivosa talega oqo ena vakabalavutaka na nomuni bula ena vanua o ni sa na takosova kina na Joritani mo ni laki taukena." Ena Mate O Mosese Ena Ulunivanua O Nipo Vakarua 32:46,47\nAu sa veiraiyaki ka tucake ka tukuna vei ira na turaga, vei ira na veiliutaki, kei ira kece na vo ni tamata, "Mo ni kua ni rerevaka e dua na tamata, mo ni nanumi Jiova na nomuni qaqa vaka i dina, ka vala ena vukudra na tacimuni, na luvemuni, na watimuni, kei na nomuni vale." Niemaia 4:14\nRagone, dou lako mai ka vakarorogo vei Au, Au na vakavulica vei kemudou na rerevaki Jiova. Same 34:11\nAu sa rui vulagi ena vuravura oqo, Mo ni kakua ni vunitaka vei au na Nomuni veivakaro. Same 119:9\nNa neimami gonetagane me ra tubu ka cauravou mai, me vaka na kau sa tei. Na neimami goneyalewa talega, me na ka vakamareqeti me vaka na duru ki na i tutu ni vale vakaturaga; Same 144:12\nNa luvequ mo kua ni guilecava na noqu vosa, na yalomu me maroroya na noqu i vakaro; Vakaibalebale 3:1\nO Jiova sa lomani ira ga, sa soli ira me ra vakadodonutaki, me vaka na tama ni gone vua na luvena. Vakaibalebale 3:12\nSa dauvakavulici au ka tukuna tiko, "Na yalomu me maroroya na noqu vosa, mo bula ni o sa dabe dei ena noqu i vakaro. Mo yalomatua, mo kila deivaki sara! Kua ni guilecava se vuki tani mai na vosa ni gusuqu. Vakaibalebale 4:4,5\n"O koya oqo, dou vakarorogo kina vei au na luvequ, sa kalouvinaka o koya sa maroroya na noqu sala. Rogoca nai vakavuvuli mo yalomatua, kua ni besetaka. Vakaibalebale 8:32-33\nO koya sa sega ni vakayagataka na kuita, sa cata na luvena O koya sa lomana na luvena, sa kuitataka ni vakavulica. Vakaibalebale 13:24\nKuitataka na luvemu ni se tiko na vakanuinui, Kua ni dolavi iko ki na nona vakaloloma. Vakaibalebale 19:18\nNa tamata yalododonu sa lako voli ena nona yalodina; era sa vakalouvinakataki na luvena sa muri koya. Vakaibalebale 20:7\nTubera na gone ena sala dodonu me lako kina, ni sa qase mai, ena sega ni lako tani mai kina. Vakaibalebale 22:6\nNa lialia sa vauci e lomana na gone, na kuita ni veivakadodonutaki ena cemuria tani mai vua. Vakaibalebale 22:15\nMo kua ni tarova na nona vakadodonutaki e dua na gone, kevaka o sa kuitataki koya, ena sega ni mate. Vakaibalebale 23:13\nO Jiova ena vakavulici ira na luvemu kece, ka ra na vutuniyau vakalevu ena vakacegu. Aisea 54:13\nNi ratou sa katalau tiko, sa tukuna o Jisu vei Pita, "Saimoni na luvei Jona o sa lomani Au vakalevu mai na ka kece oqo?" Sa sauma mai, "Io Turaga, o ni sa kila ni'u sa lomani Kemuni." Sa dina Pita, -"vakani ira na Noqu Lami." Joni 21:15\nOi kemudou na tama, dou kakua ni vakacudrui ira na luvemudou me ra rarawa kina, ia dou tuberi ira cake e nai vakavuvuli e vaKalou. Efeso 6:4\nVei kemudou na tama, dou kakua ni vakacudrui ira na luvemudou, de ra qai yalolailai. Kolosa 3:21\nMe vakavulici ira vinaka na nona vuvale, me rawa ni ra gone talairawarawa ka dau vakarorogo. 1 Timoci 3:4\nKei na veika o a dau rogoca mai vei au ena kedra maliwa na lewe vuqa, mo solia ga vei ira na tamata yalodina o ira e rawa ni vakavulici ira tale eso. 2 Timoci 2:2\nMo dro tani mai ena vei gagadre ca vakacauravou; segata na bula dodonu, na vakabauta na loloma, kei na veivinakati kei ira sa masuta na yaca ni Turaga ena yalosavasava. 2 Timoci 2:22\nO ni sa guilecava talega na veivosa ni veibolei me vaka ki vei ira na gone: "Na Luvequ mo kua ni beca ni sa vunauci iko o Jiova, se mo ni yalolailai ni o ni sa vakavulici mai Vua; Ni sa lomana e dua o Jiova ena vakavulica ka sa dau vakadodonutaki ira na gone me ra vinaka kina. Kevaka o sa vosota na Nona veivakavulici, sa cakacaka vei iko na Kalou me vaka vei ira na luvena; sa gone vakacava oqori kevaka o sa sega ni vakadodonutaki mai vua na tamamuni? Kevaka o ni sa sega ni vakadodonutaki, ni dodonu me vaka kece vei kemuni kecega, o ni sa gone ni sala ka sega ni loma ni vale. Eda sa vakatamani kece, ka da sa dau vakadodonutaki, eda sa dokai ira kina vakalevu. Sa sega beka ni dodonu me da sa dau tu vakarau ena noda vakarorogo vua na Tama ni yaloda me da bula kina? Iperiu 12:5-9\nKa e sega ni dua na marau vei au, me tautauvata na noqu dau marautaka me'u rogoca, ni dua na luvequ e bulataka tiko na dina. 3 Joni 1:4


Meda Vakayaloqaqataki Ira na Malumu Vakayalo\nE veiyabaki, levu na tacida era sa malumu tu vakayalo era na tiko ena iVakananumi. Dua na gauna era vakaitavi tiko mai ena veitaucici ni bula, ia era sa malumu vakayalo ena vuku ni so na ituvaki, me vaka e vakamacalataki ena brochure Mo Lesu Vei Jiova. (Ipe 12:1) Era se ka talei tiko ga vei Jiova, nira voli tale ga ena dra i Luvena. (Cak 20:28; 1Pi 1:18, 19) Ia eda na uqeti ira vakacava mera lesu ina ivavakoso?\nMe vaka ga na ivakatawa gugumatua e vaqarai ira na sipi era lakosese mai na qelenisipi, o ira tale ga na qase ni ivavakoso era na vaqarai ira na malumu vakayalo, ra qai veivuke. (Lu 15:4-7) E vakavotuya sara ga qori na veikauaitaki vakayalololoma i Jiova. (Jr 23:3, 4) O keda kece meda vakayaloqaqataki ira na tacida era malumu vakayalo, sega ni o ira ga na qase. Ena marautaka o Jiova na noda kauai kei na noda nanumi ira na tacida, eda na vakalougatataki kina. (Vvb 19:17; Cak 20:35) Io, meda vakasamataki ira na tacida e dodonu mera vakayaloqaqataki, da qai kua ni lokuyara ni veivuke!\nSARAVA NA VIDIO VAKAYALOQAQATAKI IRA NA MALUMU VAKAYALO, QAI SAUMA NA TARO E RA:\nNa cava e cakava o Abbey ni sotava e dua na iVakadinadina i Jiova e rau sega ni veikilai?\nNi bera nida vukea e dua e malumu tu vakayalo, na cava meda tukuna rawa kina vei ira na qase?\nE vakavakarau vakacava o Abbey ena ikarua ni gauna me sikovi Laura kina?\nE vakaraitaka vakacava o Abbey na gugumatua, vosovoso kei na loloma ni saga tiko me vakayaloqaqataki Laura?\nNa cava eda rawa ni vulica ena vosa vakatautauvata i Jisu ena Luke 15:8-10?\nNa veivakalougatataki cava e rawati ena nona vukei o Laura?\niMeli iMeli Meda Vakayaloqaqataki Ira na Malumu Vakayalo


Cava Meu Kere Veivosoti Kina? | Ra Taroga na iTabagone\nWILIKA ENA VOSA Afrikaans Albanian American Sign Language Amharic Arabic Arabic (Lebanon) Argentinean Sign Language Armenian Azerbaijani Belize Kriol Bislama Brazilian Sign Language Catalan Cebuano Chichewa Chinese Cantonese (Simplified) Chinese Cantonese (Traditional) Chinese Mandarin (Simplified) Chinese Mandarin (Traditional) Chitonga Chitonga (Malawi) Chitumbuka Croatian Czech Danish Dutch Ecuadorian Sign Language English Estonian Faroese Finnish Fon French Ga Georgian German Greek Gun Haitian Creole Hausa Hebrew Hiligaynon Hungarian Iban Icelandic Iloko Indonesian Isoko Italian Japanese Javanese Kannada Kazakh Kazakh (Arabic) Kikuyu Kinyarwanda Kirghiz Korean Kwanyama Kyangonde Lingala Lithuanian Luo Macedonian Malagasy Malay Malayalam Myanmar Norwegian Oromo Pangasinan Papiamento (Curaçao) Persian Polish Portuguese (Brazil) Portuguese (Portugal) Romanian Russian Russian Sign Language Sango Serbian (Cyrillic) Serbian (Roman) Setswana Seychelles Creole Shona Sinhala Slovak Slovenian Spanish Sunda Swahili Swedish Tagalog Tatar Tetun Dili Thai Tigrinya Turkish Twi Ukrainian Urhobo Uzbek Uzbek (Roman) Valencian Vietnamese Welsh Yoruba Zulu vakaViti\nCava o na cakava ena ituvaki qo?\nE cudruvi iko nomu qasenivuli ni o gone ca tiko ena kalasi.\nVakacava e dodonu mo kere veivosoti vua, ke o nanuma ni sa sivia tale nona cudru?\nE rogoca nomu itokani ni o vakaucacataki koya.\nVakacava e dodonu mo kere veivosoti vua, ke dina mada ga na ka o tukuna?\nO cudruvi nomu ta o qai vosa lesu vua.\nVakacava e dodonu mo kere veivosoti vua, ke o kila mada ga ni cudruvi iko?\nNa isaunitaro kece qori na io. Ia cava na vuna mo kere veivosoti kina ke o donu mada ga?\nVuna mo kere veivosoti kina\nO na cakava vakacava?\nVakaraitaka ni o yalomatua. Ni o vakadinata ni cala na ka o tukuna se cakava, qori e dusia ni o vakaraitaka tiko eso na itovo ena yaga vakalevu ni o sa uabula.\n“Na yalomalumalumu kei na vosovoso ena uqeti keda meda kere veivosoti, eda na vakarorogo tale ga.”—Rachel.\nUqeta na veiyaloni. O ira na kere veivosoti era na saga mera dau veiyaloni, ia era na sega ni kaya nira dina, e cala o koya kadua.\n“Ke o kila mada ga ni o dina, e bibi ga mo kere veivosoti. E sega ni saumi noda kaya ‘Vosoti au,’ ia e rawa ni vinaka tale kina na veitokani.”—Miriam.\nVakila na vakacegu. Ke o vakamosia na yalona e dua ena ka o tukuna se na ka o cakava, e vaka e dua na icolacola bibi. Ni o kere veivosoti, ena taluva vei iko na icolacola qori. *\n“Eso na gauna au dau vosa vakariri vei ta se o na, ia e dredre meu kere veivosoti. Ia niu kere veivosoti, au vakila na lomavakacegu niu vakavuna tale na veiyaloni ena vuvale.”—Nia.\nNi o veivutunitaka na ka o cakava ena rawa ni vaka e dua na icolacola bibi, ia o na vakila na bula vakacegu ni o kere veivosoti\nE ka ni sasaga na kere veivosoti? Io! Kena ivakaraitaki, o Dena e dua na goneyalewa e dau kere veivosoti vakavica vei tinana ni dau viavialevu vua. E kaya: “E sega ni ka rawarawa meda kaya ‘Vosoti au.’ Vaka ga e dua na ka e tao tiko ena noqu itilotilo me tarova na noqu vosa!”\nKe rawa, lai kere veivosoti sara ga vua. Ni o cakava qori, ena kila o koya ni o veivutunitaka dina na ka o cakava. Ke o kere veivosoti ni o text ena talevoni, ena sega ni vakabauti iko. Ke o vakauta mada ga e dua na ivakatakilakila ni irairai ni mata e rarawa tu (emoji), ena sega ni vakabauti iko.\nVakatutu: Ke o sega ni rawa ni lai raici koya mo kere veivosoti, tovolea mo qiri se vola vua e dua na kad. Se mani cava o via cakava, tuvana vinaka nomu vosa.\niVakavuvuli vakaivolatabu: “Na loma ni tamata yalododonu e vakasama mada qai vosa.”—Vosa Vakaibalebale 15:28.\nKere veivosoti ena kena gauna totolo duadua. Ke o yaraka tiko mo kere veivosoti, ena levu ga na leqa, ena vakaleqa tale ga nomu veimaliwai kei koya o vakararawataka.\nVakatutu: Biuta e dua na isausau. Me va qo, ‘Au na kere veivosoti nikua.’ Vakadeitaka na gauna mo kere veivosoti kina, qai cakava sara.\nKere veivosoti mai vu ni lomamu. Ke o kaya “Vosoti au ni va qori na nomu rai,” qori e sega ni kere veivosoti! E kaya o Janelle: “Ena dokai iko o koya o vakararawataka ke raica ni o kaya vakadodonu ni bale ga vei iko na cala o cakava.”\nVakatutu: Mo kere veivosoti eliu. Kua ni kaya, “Au na kere veivosoti ga ke o kere veivosoti mai liu.”\niVakavuvuli vakaivolatabu: “Meda guta mada ga na bula veiyaloni.”—Roma 14:19.\n“E vinakati na yalomalumalumu meu rawa ni kere veivosoti, vakabibi keu sega ni cala. Ke yaco qori, au na saga me veiuqeti na ka au tukuna. Noqu inaki meu walia na leqa, sega ni vakuria.”—Valerie.\n“Ni o tu vakarau mo kere veivosoti, e vakaraitaka ni o kauaitaki ira na kena vo, sega ni o iko ga. Ena rawa ni ka vakamadua na kere veivosoti, ia o na dua na itokani vinaka, era na volekati iko tale ga e levu.”—Philip.\n“Ena rawa ni yalototolo o koya au vakararawataka. Ia e sega ni kena ibalebale ya niu donu, qai cala o koya. E vinaka meu dikeva se tarai koya vakacava na leqa ya. Keu kila ni vakamosia na yalona ena ka au tukuna se cakava, ena bibi meu kere veivosoti.”—Kendall.\nRailesuvi: Vuna mo kere veivosoti kina\nVakaraitaka ni o yalomatua.\nUqeta na veiyaloni.\nVakila na vakacegu.\nKe rawa, lai kere veivosoti sara ga vua.\nKere veivosoti ena kena gauna totolo duadua.\nKere veivosoti dina mai vu ni lomamu.\n^ Ke o vakayalia se vakacacana na ka e sega ni nomu, ena ka vakayalomatua mo kere veivosoti, mo sauma lesu tale ga.\niMeli iMeli Cava Meu Kere Veivosoti Kina?\nijwyp ulutaga 97


Cava ena Solia na Tamata me iSau ni Yalona? - Mai vei Elder Robert C. Gay\nOkotova 2012 | Cava ena Solia na Tamata me iSau ni Yalona?\nE a vakavuna e dua na tavere e dua na tavaya sucu vakirimu vei rau na watina o Thomas B. Marsh kei Mrs. Harris, ka rau a sa duavata me rau caka jisi. Ni sa raica o Mrs. Harris ni sega ni okata o Mrs. Marsh na kirimu ena tavaya sucu, ia e maroroya ga me baleti koya, sa qai rarawataka ka vakavuna na nodrau veivala. Kauta o Thomas Marsh na ka oqo vei bisopi ka qai taura o bisopi na yasana nei Mrs. Harris. E a lako mai vei bisopi ki na matabose e cake ka laki yaco sara ki na Mataveiliutaki Taumada ka ra duavata kece ni a cala ga o Mrs. Marsh. Qo e vakavuna sara ga e dua na duidui levu vei Thomas Marsh kei iratou na Veitacini. Tarava sara ga mai o ya, ni a laki vakadinadinataka o Thomas Marsh ena dua na mataveilewai e Missouri ni ra sa meca ni Yasana o Missouri na lewe ni lotu Momani. (Raica na George A. Smith,“Discourse” Deseret News, Epe. 16, 1856, 44.)\nNa gauna e kacivi kina mai vei Parofita Josefa Simici o Simonds Ryder me laki veiqaravi vaka daukaulotu, qai raica o Ryder ni sipelitaki cala tu na yacana me “Rider”ena ivakatakila tabaki o ya. Qo e vakavuna sara ga na nona sa vukitani ka laki yaco o koya me dua na ilawalawa ka ra a vakabira na vutika ni manumanu ena yagona na parofita. O Ryder a sega ni kila ni o Josefa Simici e dau wiligusutaka ga vua na nona vunivola na ivakatakila ka sega ni kila na cala ni kena sipelitaki na yacana. (Raica na Milton V. Backman Jr., The Heavens Resound: A History of the Latter-day Saints in Ohio, 1830–1838 , 93–94; Donald Q. Cannon kei Lyndon W. Cook, eds., Far West Record: Minutes of The Church of Jesus Christ of Latter-day Saints, 1830–1844 , 286.)\nEna iVakatekivu wase 25 eda wilika kina ni a volitaka na nona itutu vaka ulumatua o Iso vei Jekope ena dua na kuro rourou “madrai kei na rourou” (tikina 34).\nRaica na Vunau kei na Veiyalayalati 19:18–19.\nRaica na Marika 10:21–22.\nRaica na Alama 5:14–19.\nVunau kei na Veiyalayalati 58:27.\nRaica na Josefa Simici—iVolatukutuku 1:15–16.\nRaica na Vunau kei na Veiyalayalati 19:38.


Malakai, chapter 3 of the Fijian Bible - with audio narration\n"Dou raica, Au sa tala na noqu dau ni tukutuku, Ena vakarautaka na sala o koya e mataqu. Ia o Jiova, o koya dou sa vakaraica, Era lako vakasauri mai ki na nona vale, Io, na daunitukutuku ni veiyalayalati, O koya, dou sa rekitaka, Dou raica, sa lako mai o Koya". Sa tukuna o Jiova ni lewevuqa.\n2 "O cei sa rawa ni tu, ena siga ni nona lako mai? Kei cei sa rawata me tu, ena gauna sa lako mai kina?' Sa vaka na bukawaqa ni veivakasavasavataki o koya, Sa vaka na sovu vei koya sa dausavasava.\n3 Sa dabe tiko me vakavinakataka ka vakasavasavataka na siliva; Ena vakasavasavataki ira na luvei Livai, Me ra caliva me vaka na koula kei na siliva, Me ra vakacabora kina vei Jiova Nai soro ni yalododonu.\n4 "Nai soro nei Juta kei Jerusalemi, ena vinaka vei Jiova, me vaka ga na veisiga sa oti kei na veiyabaki sa oti.\n5 Au na lako voleka mai vei iko me'u ia na veilewai; Sai Au ga nai vakadinadina me baleti ira na dauvakatevoro, na dauveibutakoci, na vakadinadina vakailasu, kei ira na yada kei ira na luveniyali, kei ira sa dau cemuri ira vakaloloma sa sega na nodra i tikotiko, - baleta ni ra sa sega ni rerevaki Au," o Jiova ni lewevuqa.\n6 "Ni sai Au o Jiova, Au sa sega ni veisau; o koya dou sa sega kina ni vakaoti, oi kemudou na luvei Jekope.\n7 Mai na nodra siga na tamamudou Dou a sa lako tani kina mai na noqu lewa, Dou a sega ni maroroya, Dou lesu mai vei Au, Au na qai lesu yani vei kemudou," Sa tukuna o Jiova ni lewevuqa, Ia, dou sa tukuna mai, 'Me keitou lesu yani vakacava?'\n8 "E rawa beka vua na tamata me butako mai vua na Kalou? Io, dou sa butakoci Au! Dou sa tukuna, 'keitou sa butako vakacava mai vei kemuni?' E na i katini ni ka kecega kei na nomudou i soro kecega.\n9 Dou sa cudruvi ka rukaki ni dou sa butako mai vua na Kalou Oi kemudou na matanitu taucoko.\n10 Dou kauta mai nai katini kecega ki nai lololo, me so kina Na kakana ena noqu vale, "Dou vakatovolei Au mada ena ka oqo, Sa tukuna o Jiova ni lewevuqa". "Ka Au na dolavi lomalagi me sovaraka veikemudou na veivakalouvinakataki, me yacova ni sa sega na tikina mo dou kumuna kina.\n11 "Au na vunauca na dauveivakarusai me tabu ni tara na vuata ni nomudou vanua, ka me sa vuavuai tu ga na vuata ni vanua, Sa tukuna oqo o Jiova ni lewevuqa;\n12 "Era sa cavuta na veivakalouvinakataki na veivanua vei kemudou," Ena vanua taleitaki na nomudou vanua sa tukuna o Jiova ni lewevuqa.\n13 "Dou sa dauvosa vakaukauwa vei Au," Sa tukuna o Jiova ni lewevuqa, "Dou sa tukuna, 'na cava keitou sa cavuta?'\n14 Dou sa tukuna, 'ni sa sega ni yaga na lotu, sa sega na kena yaga na muria na Nona lewa, e da sa lako tiko me vaka na so mate ena mata ni Kalou?\n15 Oqo eda sa kacivi ira na tamata dokadoka me ra kalouvinaka, ni ra sa laveti cake na daucaka ca, ka era sa vakatovolea na Kalou, ka dro bula rawa.'"\n16 Era sa veivosaki na tamata sa rerevaki Jiova. Sa vakarorogo na Kalou ka rogoci ira, Sa tu e matana nai vola ni veivakananumi, me nodra o ira sa rerevaka na Kalou, kei ira sa vakanananu tiko ki na yacana.\n17 "Era sa Noqu ga," sa tukuna o Jiova ni lewevuqa, "Ena siga o ya, Au na cakava me ra noqu ka talei, Au na maroroi ira me vaka na tamata sa maroroya na luvena mena qaravi koya."\n18 Dou na qai kila na duidui ni caka dodonu kei na caka ca, o ira sa qarava na Kalou kei ira sa sega ni qarava na Kalou.